text:
धड़गांव इलाका के अकरानी तालुक़ा मं तिपत मझंनिया शेवंता तड़वी अपन मुड़ ला लुगरा के पल्लू ले तोपे छेरी मन के नानकन गोहड़ी के पाछू भागत रहय. जब कऊनो छेरी पिल्ला झाड़ी मन मं घुसय धन ककरो खेत मं घुसे के कोसिस करय, त वो ह भूईंय्या मं लऊठी ला पटकत वो ला गोहड़ी मं लहूँटा लाथे. वो ह मुचमुचावत कहिथे, “मोला ये मन के ऊपर भारी नजर रखे ला परथे, नान कन मन जियादा उतइल आंय, वो मन कऊनो डहर भाग जाथें, अब त ये मन मोर लइका जइसने आंय.”
वो ह जंगल डहर जावत हवय जऊन ह नंदुरबार जिला के हरणखुरी गांव के ‘महाराजपाड़ा’ बस्ती के ओकर घर ले एक कोस ले जियादा (चार किलोमीटर) दूरिहा हवय. इहाँ वो ह अपन छेरी मन के संग, चहचहावत चिरई-चिरगुन मन के संग अऊ हवा ले झूंपत रुख मन के मंझा मं अकेल्ला रहिथे अऊ अपन मन के जिये ला अजाद हवय. वो ह वनज़ोटी (बाँझ), दलभद्री (हतभागी) अऊ दुष्ट (टोनही) जइसने ताना ले अजाद हवय, जऊन ह बिहाव के 12 बछर मं रोज देय जाय.
शेवंता सवाल करे जइसने कहिथे, “जऊन मरद लइका नई जन्माय सकय, ओकर बर अइसने अपमान के भाखा काबर नई बने हवंय?”
अपन जिनगी के 25 बछर गुजार चुके शेवंता (असल नांव नई) बिहाव के बखत सिरिफ 14 बछर के रहिस. ओकर 32 बछर के घरवाला रवि खेत मजूर आय, जऊन ह बूता मिले ले 150 रुपिया रोजी कमा लेथे. वो ह दरूहा घलो आय. महाराष्ट्र के आदिवासी मन के इलाका के जिला मं रहेइय्या ये लोगन मन भील आदिवासी समाज के आंय. वो ह खांध ला उचकावत कहिथे, “ये कऊनो नवा बात नई ये. मंय वोला लइका नई देय सकंव. डॉक्टर ह कहे रहिस के मोर कोख मं दिक्कत हवय, येकरे सेती मंय दूसर बेर महतारी नई बन सकंव.”
2010 मं धड़गांव के सरकारी अस्पताल मं शेवंता के गरभपात बखत ये पाय गेय रहिस के शेवंता ला पॉलीसिस्टिक ओवेरियन सिंड्रोम (पीसीओएस) हवय, शेवंता के हिसाब ले येकर मतलब खराब कोख होथे. वो ह तऊन बखत सिरिफ 15 बछर के रहिस अऊ वो हा तीन महिना के गरभ ले रहिस.
पीसीओएस ह हार्मोन से जुरे एक ठन विकार आय, जऊन ह जनम करे के उमर मं कुछेक माईलोगन मन ला होथे. येकर ले वो मन ला अजीब, बेबखत धन लम्बा बखत तक ले महवारी होथे, बढ़े एण्ड्रोजन (मरद-हार्मोन) के स्तर अऊ बढ़े अंडाशय के संग अंडा के तीर मं गर्भाशयी पुटक (फ़ॉलिकल) होथे. ये विकार ले बांझपन, गर्भपात अऊ समे ले पहिली जचकी जइसने दिक्कत हो सकत हवय.
मुंबई मं भारत के प्रसूति अऊ स्त्रीरोग संबंधी संघ (फ़ेडरेशन ऑफ आब्स्टेट्रिक एंड गायनेकोलॉजिकल सोसायटीज़ ऑफ इंडिया) के अध्यक्ष डॉक्टर कोमल चव्हाण बताथें, “पीसीओएस ला छोर के, ख़ून के कमी, सिकल सेल रोग, साफ़-सफ़ई डहर धियान के कमी, अऊ यौन संचारित रोग घलो माईलोगन मन मं बांझ होय के कारन बनथें.”
शेवंता ला मई 2010 के वो दिन आज तक ले बने करके सुरता हवय, जब ओकर पात होय रहिस अऊ वोला पीसीओएस के पता चले रहिस. वो ह भरे घाम मं अपन खेत जोतत रहिस. वो ह सुरता करके बताथे, “बिहनिया ले मोर पेट मं दरद होवत रहिस. मोर घरवाला मोर संग डाक्टर करा जाय ला मना कर देय रहिस, येकरे सेती मंय दरद ला नज़रंदाज़ करत बूता करे ला चले गेंय. मझंनिया तक ले दरद सहन ले बहिर हो गेय अऊ खून आय ला धरिस. मोर लुगरा खून ले सना गेय रहिस. मोला समझ मं नई आवत रहिस के ये का होवत हवय.” जब वो ह बेहोस होगे, त दीगर खेत मजूर मन वोला धड़गांव के अस्पताल ले गीन, जऊन ह करीबन आधा कोस दूरिहा मं हवय.
पीसीओएस के पता चले के बाद ओकर जिनगी एकदम ले बदल गीस.
शेवंता के घरवाला ह त ये नई मानय के शेवंता ला कऊनो अइसने बीमारी हवय जेकर ले बांझपन होथे. शेवंता कहिथे, “गर वो ह मोर संग डाक्टर तीर जाय नई, त वोला कइसने पता चलही के मंय दाई काबर नई बन सकंव?” फेर वो ह मामला ला समझे बिना ओकर संग अक्सर बिन सुरच्छा के संबंध बनाथे अऊ कभू-कभू अलकरहा जगा ला चोट पहुंचाथे, शेवंता बताथे, “घेरी-बेरी कोसिस करे के बाद घलो जब मोर महवारी के दिन आते त वो कुंठा ले भर जाथे अऊ येकरे खातिर वो (संबंध के बखत) अऊ घलो ऊतइल हो जाथे.” वो थोकन फुस-फुसावत कहिथे, “मोला ये ह (संबंध) पसंद नई ये. मोला भारी दरद होथे. कभू-कभू जरथे अऊ खजवाथे घलो. ये सब 10 बछर तक ले चलत रहय. सुरु मं मंय रोवत रहंय, फेर धीरे-धीरे अंसुवाय घलो बंद हो गे.”
अब वोला लागथे के बांझपन अऊ ओकर संग समाजिक लांछन, असुरच्छा अऊ नसीब मं मिले अकेलापन ओकर किस्मत मं बदे हवय. वो ह कहिथे, ”बिहाव ले पहिली मंय अब्बड़ बकबकहिन रहंय. जब मंय पहिली पईंत इहाँ आय रहंय, तब मुहल्ला के माइलोगन मन मोर संग संगी-सहेली कस बेवहार करत रहिन. फेर जब वो मन देखिन के बिहाव के दू बछर बाद घलो कोख नई भरिस, त मोला नज़रंदाज़ करे ला सुरु कर दीन. वो अपन नवा जन्मे लइका मन ला घलो मोर ले दूरिहा रखे के कोसिस करथें. वो मन कहिथें के मंय पापी हवंव.”
अपन परिवार के ईंटा ले बने एक खोली के घर मं, जिहां गिनती के बरतन हवंय अऊ ईंटा के चूल्हा हवय, अकेल्ला रहत शेवंता ला ये डर सतावत रहिथे के ओकर घरवाला दूसर बिहाव कर लिही. वो ह कहिथे, “मंय कहूँ अऊ जाय घलो नई सकंव. मोर दाई-ददा घास-फूस के बने कुरिया मं रहिथें अऊ दूसर मन के खेत मं बूता करके रोजी मं मुस्किल ले 100 रुपिया कमाथें. मोर चार छोटे बहिनी मन अपन-अपन दुनिया मं मगन हवंय. मोर ससुराल वाले मन मोर घरवाला ले बिहाव सेती टुरी मन ला देखावत रहिथें. गर वो ह मोला छोर दिही, त मंय कहां जाहूँ?”
शेवंता ला खेत मजूरी मं साल भर मं करीबन 160 दिन, 100 रुपिया रोजी मं बूता मिल जाथे. कऊनो-कऊनो महिना किस्मत संग रहे ले वो ह महिना के 1000-1500 रुपिया कमा लेथे, फेर अतेक कमई घलो ओकर हाथ मं नई रहय. वो ह बताथे, ”मोर करा रासन कारड तक ले नई ये. मंय महिना मं करीबन 500 रुपिया के चऊंर, जवार के पिसान, तेल अऊ पिसे मिर्चा बिसोथों. बांचे रुपिया मोर घरवाला छीन के ले लेथे. वो मोला घर चलाय सेती घलो पइसा नई देय, इलाज के बात त दूरिहा आय. अऊ गर मंय येकरे सेती पइसा मांगथों, त वो ह मोला मारथे. मोला नई पता के वो ह कभू-कभार के अपन कमई ले दारू पिये ला छोर के अऊ का बूता करथे.”
कभू ओकर करा एक कोरी छेरी रहिन, फेर ओकर घरवाला एक-एक करके छेरी मन ला बेंचत जावत हवय अऊ ओकर तीर सिरिफ 12 ठन छेरी बांहचे हवंय.
घर के भारी खराब हालत के बाद घलो शेवंता ह अपन बस्ती ले 20 कोस दूरिहा बसे शहाडे क़स्बा के एक ठन डाक्टर के निजी दवाखाना मं अपन बांझपन के इलाज करवाय सेती पइसा बचा के रखे हवय, वो ह पात होय ले रोके के इलाज मं 2015 मं तीन महिना अऊ 2016 मं अऊ तीन महिना बर क्लोमीफ़ीन थेरेपी करवाय सेती 6,000 रुपिया दीस. वो ह बताथे, तब “वो बखत धड़गांव के अस्पताल मं कऊनो दवई घलो नई रहिस, येकरे सेती मंय अपन दाई के संग शहाडे के निजी दवाखाना मं इलाज करवाय गेंय.”
साल 2018 मं वोला इही इलाज धड़गांव ग्रामीण अस्पताल मं मुफत मं मिलिस, फेर तीसर बेर घलो नकाम हो गे. वो ह निरास हो के कहिथे, “ओकर बाद ले मंय इलाज करवाय के सोचे ला घलो छोर देंय, अब छेरी मन मोर लइका आंय.”
30 बिस्तरा के सुविधा वाले धड़गांव ग्रामीण अस्पताल मं तीर-तखार के 150 गाँव के मरीज मन आथें अऊ रोज के ओपीडी मं क़रीबन 400 बिमरहा मन के नांव दरज करे जाथे. उहां के स्त्रीरोग विशेषज्ञ अऊ ग्रामीण स्वास्थ्य अधिकारी, डॉक्टर संतोष परमार बताथें के हरेक इलाज मामला के हिसाब ले अलगे-अलगे होथे. वो ह कहिथे, “क्लोमीफ़ीन सिट्रेट, गोनैडोट्रॉपिंस, अऊ ब्रोमोक्रिप्टीन जइसने दवई कुछेक लोगन मन के ऊपर काम करथे. दीगर मामला मन मं कृत्रिम गर्भाधान (आइवीएफ) अऊ अंतर्गर्भाशयी गर्भाधान (आइयूआइ) जइसने नवा विकसित प्रजनन तकनीक के इस्तेमाल मं लाय के जरूरत परथे.”
परमार के मुताबिक, धड़गांव के अस्पताल मं वीर्य के जांच, शुक्राणु के गणना, ख़ून अऊ पेशाब के जांच अऊ नाजुक जगा के जांच जइसने बुनियादी जांच होय सकत हवय, फेर बांझपन के विकसित इलाज इहाँ त का, नंदुरबार सिविल अस्पताल मं घलो नई होय सकय. वो हा बताथें, “येकरे सेती लोगन मन इलाज बर खासकरके निजी दवाखाना मन के ऊपर आसरित रहिथें, जिहां वो मन ला हजारों रुपिया खरचा करे ला परथे.” अस्पताल मं परमार एकेच स्त्रीरोग विशेषज्ञ आंय, जऊन ह गर्भनिरोधक सेवा ले लेके महतारी-लइका के इलाज के जिम्मा संभालथें.
साल 2009 मं स्वास्थ्य नीति अऊ योजना (हेल्थ पॉलिसी एंड प्लानिंग) नांव के पत्रिका मं छपे एक ठन शोधपत्र मं कहे गे हवय के भारत मं बांझपन के बगरे के बारे मं सबूत ‘बनेच कम अऊ जुन्ना हवंय’. राष्ट्रीय परिवार स्वास्थ्य सर्वेक्षण ( एनएफएचएस-4 : 2015-16) के मुताबिक कहे जाय त 40-44 बछर के उमर के माईलोगन मन ले 3.6 फीसदी ला कभू लइका नई होइस. अबादी ला थिर रखे मं धियान देय ले, बांझपन के रोक-थाम अऊ इलाज ह जइसने कम जरूरी अऊ नजरंदाज करे के कामेच रहिगे.
शेवंता ये सवाल बिल्कुले वाजिब आय, “गर सरकार गर्भनिरोध सेती कंडोम अऊ दवई पठोते, त का सरकार बांझपन सेती इहाँ मुफत इलाज नई करवाय सकय?”
इंडियन जर्नल ऑफ़ कम्युनिटी मेडिसिन मं 2012-13 मं छपे 12 राज मं करे गे एक ठन अध्ययन मं पता चलिस के जियादा करके जिला अस्पताल मन मं रोकथाम अऊ येकर प्रबंध के प्राथमिक ढांचागत अऊ निदान के सुविधा मन रहिन. फेर अधिकतर सामुदायिक स्वास्थ्य केंद्र मन (सीएचसी), प्राथमिक स्वास्थ्य केंद्र (पीएचसी) मं ये नई रहिस. वीर्य के जांच के सेवा 94 फीसदी पीएचसी अऊ 79 फीसदी सीएचसी मं नई रहिस. एडवांस लेबोरेटरी सर्विस 42 फीसदी ज़िला अस्पताल मं रहिस, फेर सीएचसी के मामला मं ये आंकड़ा सिरिफ 8 फीसदीच रहिस. निदान लेप्रोस्कोपी के सुविधा सिरिफ 25 फीसदी ज़िला अस्पताल मं रहिस अऊ हिस्टेरोस्कोपी वो मन मं सिरिफ 8 फीसदी मेंच रहिस. क्लोमीफ़ीन ले डिंबक्षरण प्रवर्तन (ऑव्युलेशन इंडक्शन) के सुविधा 83 फीसदी ज़िला अस्पताल अऊ गोनैडोट्रॉपिंस के सुविधा वो मन मं सिरिफ 33 फीसदी मेंच रहिस. ये सर्वेक्षण ले ये घलो पता लगिस के जऊन स्वास्थ्य केंद्र मन के सर्वे करेगे रहिस, ऊहां के कर्मचारी मन ले कऊनो ला घलो वो मन के केंद्र डहर ले बांझपन प्रबंधन के प्रशिक्षन नई मिले रहिस.
भारतीय चिकित्सा संघ (आइएमए) के नासिक चैप्टर के पूर्व अध्यक्ष, डॉक्टर चंद्रकांत संकलेचा कहिथें, इलाज के सहूलियत त एक मुद्दा आयेच, फेर ग्रामीण स्वास्थ्य ढांचा मं स्त्रीरोग विशेषज्ञ के नई होना ओकर ले बड़े महत्तम मुद्दा आय. बांझपन के इलाज मं प्रशिक्षित अऊ क़ाबिल स्टाफ़ अऊ उच्च तकनीकी उपकरन के ज़रूरत होथे. फेर सरकार के प्राथमिकता मं महतारी-लइका के सेहत के देखभाल हवय, येकरे सेती सिविल अस्पताल अऊ पीएचसी मं बांझपन के सस्ता इलाज दे पाय ह पइसा के सेती मुस्किल आय.
शेवंता के गांव ले दू कोस दुरिहा बसे बरिसपाड़ा गाँव मं, गीता वलवी अपन कुरिया के बहिर खटिया मं राजमा सुखावत हवय. 30 बछर के गीता के बिहाव 17 बछर पहिली 45 बछर के सूरज संग होय रहिस, जऊन ह खेत मजूर आय. वो ह बहुते जियादा दारू पीथे. ये मन घलो भील समाज के आंय. आशा कार्यकर्ता के बनेच घाओ कहे के बाद सूरज (असल नांव नई) ह 2010 मं जाँच करवाइस अऊ येकर बाद पता चलिस के ओकर मं शुक्राणु के कमी हवय. ओकर कुछु बरस पहिली 2005 मं ये जोड़ा हा एक नोनी ला गोद लेय रहिन, फेर गीता के सास अऊ ओकर घरवाला वोला लइका नई होय सेती दुख देवत रहिन. गीता कहिथे, “वो ह लइका नई होय के दोस मोला देथे, फेर कमी ओकर मेर हवय, मोर मं नई. फेर मंय माई अऊरत अंव, येकरे सेती दूसर बिहाव नई करे सकंव.”
गीता (असल नांव नई) ह 2019 मं अपन एक एकड़ के खेत मं 20 किलो राजमा अऊ एक क्विंटल ज्वार कमाय रहिस. अपन गुस्सा ला उजागर करत गीता कहिथे, “ये सब्बो घर मं खाय सेती आय. मोर घरवाला खेत मं कऊनो बूता नई करय. वो ह खेत मं मजूरी करके जऊन कुछु कमाथे वोला दारू अऊ जुआ मं उड़ा देथे. बस मुफत के खाथे!”
वो ह बताथे, “वो ह जब दारू पीके घर आथे, त मोला लात मारथे अऊ कभू-कभू लऊठी ले घलो मारथे. नशा के हालत मं नई होय ले वो ह मोर ले नई गोठियाय.” अतक बछर तक ले सरलग होय अतियाचार सेती ओकर पीठ, खांध अऊ घेंच मं दरद रहिथे.
गीता कहिथे, “हमन देवर के बेटी ला गोद लेय रहेन, फेर मोर घरवाला ला अपन लइका चाही, वो घलो टूरा, येकरे सेती आशा ताई के कहे के बाद घलो वो ह कंडोम लगाय अऊ दारू पिये ला बंद करे ले मना करथे.” आशा कार्यकर्ता हर हफ्ता ओकर हालचाल जाने ला आथे अऊ सलाह घलो दे हवय के ओकर घरवाला कंडोम लगाय करय. काबर गीता ला संबंध बखत दरद, घाव, पेसाब मं जलन, भारी सफेद पानी आय अऊ पेट के तरी मं दरद होथे. ये सब्बो यौन संचारित रोग धन प्रजनन नली के संक्रमन के सूचक आंय.
स्वास्थ्य कार्यकर्ता ह गीता ला घलो इलाज करवाय के सलाह दे हवय, फेर वो ह धियान देय ला बंद कर दे हवय, वो ह इलाज नई करवाय ला चाहथे. गीता सवाल करे जइसने कहिथे, “अब डाक्टर ले मिले धन इलाज करवाय ले का फायदा? दवई मन ले हो सकत हवय के मोर देह के दरद खतम हो जाय, फेर का मोर घरवाला दारू पिये ला बंद कर दिही? का वो ह मोला परेसान करे ला बंद कर दिही?”
डॉक्टर परमार के कहना आय के वो ह हफ्ता मं कम से कम चार-पांच अइसने जोड़ा ला देखथें, जऊन मं घरवाला के दारू पिये के आदत सेती शुक्राणु मं कमी, बांझपन के माई कारन आय. वो ह बताथें, “बांझपन ला लेके मरद मन के देह के दोस के बारे मं गियान नई होय ले माईलोगन मन के संग अतियाचार करे जाथे, फेर जियादा करके माइलोगन मन अकेल्ला आथें. माईलोगन मन के ऊपर जम्मो दोस देय के जगा ये जरूरी आय के मरद ये बात ला समझें अऊ अपन जाँच करवायेंव.”
अबादी ला थिर रखे मं धियान देय ले, बाँझपन के रोक-थाम अऊ जरूरी इलाज ह जन स्वास्थ्य सेवा के प्राथमिकता मं नई ये अऊ नजरंदाज करे गे हवय. बांझपन मं मरद के दोस के बारे मं गियान नई होय सेती माई लोगन मं के संग अतियाचार करे जाथे
डॉक्टर रानी बांग, जऊन ह बीते 30 बछर ले पूर्वी महाराष्ट्र के गढ़चिरौली आदिवासी इलाका मं प्रजनन स्वास्थ्य ले जुरे मुद्दा मं काम करत आवत हवंय, बताथें के बांझपन के इलाज के मुद्दा, डाक्टरी ले जियादा समाजिक मुद्दा आय. वो ह कहिथें, “मरद मन मं बांझपन एक ठन बड़े समस्या आय, फेर बांझपन सिरिफ माईलोगन मन के समस्या मने जाथे. ये सोच ला बदले के जरूरत हवय.”
हेल्थ पॉलिसी एंड प्लानिंग पत्रिका मं छपे लेख मं, लेखक ह ये बात ला जोर देथे: “बहुते कम माइलोगन अऊ जोड़ा बांझपन के असर मं होथें, ये ह प्रजनन स्वास्थ्य अऊ हक ले जुरे भारी महत्तम मदद आय.” लेख के मुताबिक फेर बांझपन के माई अऊ दूसर कारन मरद अऊ अउरत दूनो ले जुरे हवय, फेर “बांझपन के डर अउरत मं बहुते जियादा होथे, ओकर चिन्हारी, ओकर हैसियत, अऊ सुरच्छा सब्बो ऊपर येकर असर परथे अऊ वो मन ला दोस अऊ अकेल्लापन झेले ला परथे; अऊ माईलोगन मन परिवार अऊ समाज मं अपन बात रखे अऊ अपन मुताबिक जिये के मऊका गंवा देथें.”
गीता कच्छा 8वीं तक ले पढ़े हवय अऊ 2003 मं 13 बछर के उमर मं ओकर बिहाव कर देय गीस. वो ह कभू ग्रैजुएट होय के सपना देखे रहिस. अब वो ह अपन 20 बछर के बेटी लता (असल नांव नई) ला अपन सपना पूरा करत देखे ला चाहत हवय. वो अभी धड़गांव जूनियर कालेज मं 12 वीं कच्छा मं पढ़त हवय. गीता कहिथे, “ये ह मोर कोख ले जन्मे नई ये त का होईस. मंय नई चाहंव के ओकर जिनगी घलो मोर कस बरबाद होय.”
एक जमाना मं गीता ला सजे संवरे पसंद रहिस. वो ह कहिथे, “मोला अपन चुंदी मं तेल लगाय, वो ला शिकाकाई ले धोय अऊ दरपन मं अपन आप ला निहारत बहुते बढ़िया लगय.” वो ला चेहरा मं पाउडर लगाय, चुंदी ला कोरे, अऊ बढ़िया ढंग ले लुगरा पहिरे सेती कऊनो खास मऊका ला अगोरे ला नई रहय, फेर बिहाव के 2 बछर बाद गरभ ले होय के कऊनो लच्छन नई दिखे ले सजे-संवरे सेती ओकर सास अऊ घरवाला ‘बेसरम’ कहे ला धर दीन, त गीता ह खुदेच ला धियान देय ला बंद कर दीस. वो सवाल जइसने करत कहिथे, ”मोला अपन लइका नई होय के कऊनो दुख नई ये; मोला अब अपन लइका घलो नई चाही, फेर सुंदर लगे मं का गलत हवय?”
धीरे-धीरे रिश्तेदार मन वोला बिहाव, छठी, अऊ परिवार के दीगर कार्यक्रम मं नेवते ला बंद कर दीन अऊ एक तरीका ले ओकर समाजिक बहिस्कार कर देय गीस. गीता बताथे. “लोगन मन मोर घरवाला अऊ ससुराल वाले मन ला बलाथें. वो मन ला नई पता के मोर घरवाला मं शुक्राणु के कमी हवय. मंय बांझ नो हों. गर वो मन ला पता होतिस, त का वोला घलो बलाय ला बंद कर देतीन?”
पारी अऊ काउंटरमीडिया ट्रस्ट के तरफ ले भारत के गाँव देहात के किशोरी अऊ जवान माइलोगन मन ला धियान रखके करे ये रिपोर्टिंग ह राष्ट्रव्यापी प्रोजेक्ट ' पापुलेशन फ़ाउंडेशन ऑफ़ इंडिया ' डहर ले समर्थित पहल के हिस्सा आय जेकर ले आम मइनखे के बात अऊ ओकर अनुभव ले ये महत्तम फेर कोंटा मं राख देय गेय समाज का हालत के पता लग सकय.
ये लेख ला फिर ले प्रकाशित करे ला चाहत हवव? त किरिपा करके [email protected] मं एक cc के संग [email protected] ला लिखव
अनुवाद: निर्मल कुमार साहू


c: text/html

text:
मुड़ मं बोहे झउंहा ला तब ओ दीदी मेर जाके उतारथे अउ कहिथे- नइ सुनत रेहेंव बहिनी, थोकन उचकहा सुनथौं. तीजा-पोरा लकठियागे हे. बहिनी-बेटी अउ दाई महतारी मन अपन-अपन मइके जाथे. साल मं एके घौं तो मिलथे मइके जाय बर. जुन्ना सबो संगवारी मन मिलथे, सुख-दुख बांटथे, अपन लइका-पिचका मन के हाल-हियाव करथे. नान-नान लइका मन बर डोकरी दाई मन पोरा, चुकिया जाता अउ बइला बिसाथे (खरीदथे). पोरा के दिन जेकर जइसे सुविधा बन जथे ठेठरी, खुर्मी, चंवसेला, अइरसा बनाथे. पोरा, चुकिया, जाता, बइला मं ओ पकवान ल चढ़ाके पूजा-पाठ करथे अउ अपन कुल देवता ला मनावत कहिथे- सब बेटी-बहिनी, दाई-महतारी अउ ओकर मन के लोग लइका ला बने-बने रखबे, बारा महीना मं फेर अइसने मिलबो, भेंट करबो अउ तोला चोला चढ़ाबो.
छत्तीसगढ़ मं ये संस्कृति कब ले चलत आवत हे कोनो नइ जानय, न बता सकय. पुरखा मन चला दे हे चलागन तौंन आज ले चलै आवत हे. दुरिहा-दुरिहा गे बेटी-बहिनी सब जुरियाथे ये परब मं. जौंने मन नइ आ सकय तौंन मन अपन दाई-ददा, भाई-मन के सुरता करके रोवत रहिथे. कतेक दिन के रद्दा जोहत रहिथे. तीजा ले गे बर मोर ददा, नइते भइया आही, आवत होही. मइके के मया जबर होथे, छूटे ले नइ छूटय, मरे नइ मरय. तभे तो कहिथे- मइके के कुकुर, नोहर कभू कोनो कुकुर दिख जथे तब कहिथे- मोर गांव मं अइसने एक ठन कलमुंहा कुकुर रिहिस हे बहिनी. कोनो पतियावय के झन पतियावय फेर ओ कुकुर ला देखते साठ ओ बेटी-बहिनी मन मइके के सुरता करत रो डरथे.
ननंद पूछथे- काबर रोवत हस भउजी, तब ओहर ओला कहिथे- का बताऔं रे सबितरी, मोला मोर मइके के सुरता आगे, दाई-ददा, भाई-बहिनी, घर-दुआर, रुख-राई के अउ मोर गली के कुकुर के सुरता आगे. कोन जनी ओ कुकुर जीयत होही धन नहिते?
ननद पूछथे- अतेक मया करथस ओ मइके ला, उहां के मनखे, पशु-पक्षी मन ला? तब भउजी बताथे- अभी तैं ये मरम ला नइ जानस रे सबितरी, जब तहूं बिहाव करके सुसराल चले जाबे न, तब मोर सुरता करत कहिबे- भउजी केहे रिहिसे हे तौंन सही बात हे. कतेक मया होथे मइके के.
सही बात ये, मया कतेक गुरतुर होथे, चाहे मइके के होय, चाहे जांवर जोड़ी के, कुछु के भुलाये नइ जाय सकय. ननद-भउजाई के मया घला कोनो कम नइ होय? इही सब बात के सुरता तब आथे जब सबो बेटी, बहिनी, तीजा-पोरा पइत मइके मं सकलाथे. धन हे ओ पुरखा मन के जोखा जौंन ये बात के सुरता रखे खातिर परब अउ तिहार बनाय हे. इही तो छत्तीसगढ़ के संस्कार अउ संस्कृति हे.
ओ कुम्हारिन करा ओ दिन तब मुहल्ला भरके माई लोगिन मन खरीदीन पोरा, चुकिया, जाता अउ बइला. एको कन कांही नइ बाचिस. पइसा ला धरिस तहां ले जब रेंगत रिहिस तब गली के कुकुर ओला भूके ले धर लिस. ओहर ओला बखानत कहिथे- भाग रे रोगहा कलमुंहा कुकुर नइतो, मही तोला दिखेंव भुके बर. दूरिहा चल दिस तभो ले ओहर हांव… हांव… करे ले नइ छोड़े रिहिस हे.
(परमानंद वर्मा छत्तीसगढ़ी के जानकार हैं, आलेख में लिखे विचार उनके निजी हैं.)
ब्रेकिंग न्यूज़ हिंदी में सबसे पहले पढ़ें News18 हिंदी| आज की ताजा खबर, लाइव न्यूज अपडेट, पढ़ें सबसे विश्वसनीय हिंदी न्यूज़ वेबसाइट News18 हिंदी|
Tags: Articles in Chhattisgarhi, Chhattisgarhi

robotstxt: allowed

filter: keep


text:
प्रश्न
मय हर अभीच अभीच अपन बिश्वास ईशु मसीह म रखे हव.... अब आघू म का हावय?
उत्तर
बधाई हो ? आप मन एक जीवन बदले बाला निर्णय ले हावव ! शायद आप मन ले पूछत हावव के “अब आघू म का हावय ? परमेश्वर के संग मय जात्रा ल कईसे सुरु करव ? निचे लिखे पाच कदम आपला बाइबल म ले निर्देश देहे| जभे आप मन क अपन जात्रा के ऊपर कोई सवाल आही त किरपा करके www.GotQuestions.org/Chhattisgarhi देखव |
1. ऐ सुनिश्चित कर लेवव कि आप उद्धार ल समझत हावय |
1यूहन्ना 5:13 हमन ला बतावत हावय के,”मय हर तोला, जे परमेश्वर के बेटा के नाव म बिश्वास करत हव, एकर बर लिखे हव कि तुमन जानव कि अनंत जीवन तुम्हरेच आए|” परमेश्वर चाहत हावय कि हमन उद्धार के अरथ ल समझी | परमेश्वर हमन ल चाहिस हावय कि हमन ये निश्चितता का आत्मबिश्वास होवय कि हमन बचा लिए गए हन | संक्षेप म, आवा हम उद्धार के मुखिय बात ल देख लेन :
(क) एकर ले के सब कोनो पाप करे हावय | जेन कुछ हमन करत हन ओहर परमेश्वर अप्रसन्न करे वाला हावन |
(ख) अपन पाप के कारन परमेश्वर ले अनन्तकाल के लिए अलग होए के सजा के लायक हावय (रोमियों 6:23)।
(ग) हमर पाप के सजा के दाम देहे बर ईशु क्रूस के ऊपर मर गईस(रोमियों 5:8, 2कुरिन्थियों 5:21)। ईशु हमर जगह म, ओ सजा ल लेत-लेत मरिस जेकर लायक हम रहेन | ओकर जी उठे ले ऐ परमाणित होगे के ईशु के मरना हमर पाप के दाम चुकाए बर परियाप्त रहीस |
(घ) परमेश्वर ओ सब ले माफ़ी अऊ मुक्ति देथे जेमन अपन बिश्वास ईशु म – ओकर मरे के ऊपर य बिश्वास रखत हवे करथे कि ओहर हमर पाप के दाम देहे बर के लिए रहीस (यूहन्ना 3:16, रोमियों 5:1, रोमियों 8:1)।
येही मुक्ति के संदेश हावय! यदि आपमन अपन बिश्वास ले ईशु मसीह म अपन मुक्ति देवइया के रूप म रखे हावय, त आप बचा ले गए हावव ! सब पाप क्षमा कर देहे गय हावय औ परमेश्वर आपका कभो भी नई छोड़ने या न ही तियागने के प्रतिज्ञा करत हावय (रोमियों 8:28-29, मत्ती 28:20)। याद राखव, ईशु मसीह म आपके उद्धार हर रखवारी म हावय (यूहन्ना 10:28-29)। यदि आप मन अपन उद्धारदेवइया के रूप म केवल ईशु म भरोसा रखत हावव त आप आश्वस्त हो सकत हव कि सरग म आप परमेश्वर के संग अनंतकाल तक रहिहव|
2. एक सुघर कलीसिया के खोज करी जेन बाइबिल के गियान देत हावय |
कलीसिया ल एक गिरिजा या चर्च माने भवन के रूप म झिन सोचव | कलीसिया तो जन के समूह होथे | ये बहुधा ही महातव हावय के ईशु म बिश्वास करे वाला एक दूसर के संग संगति रखव | ये कलीसिया के पराथमिक उद्देश्य म ले एक हावय | अभो जबले आपमन अपन बिश्वास ले ईशु मसीह म मड़ा दिए हावय, त हमन आपला जोर से बल देके प्रोत्साहित देवत हन कि आप मन अपन घर कोती बाइबिल के अधार म बिसवासी कलीसिया के खोज कर लेवव अऊ ओमन के पास्तर ले गोठ बात करवावव | ईशु मसीह म अपन नवा बिश्वास के बारे म ओमन ला चिन्हावव |
कलीसिया के एक दुसर उद्देश्य हावय बाइबिल के गियान देना हावय | आप मन परमेश्वर के निर्देश ला अपन जीवन म कइसे लागु करना हावय सिख सकत हावय | बाइबिल का समझना एक सुफल अऊ समर्थि मसीही जीवन जिए के कुची हावय | 2 तीमुथियुस 3:16-17 कहत हावय कि, सम्पूर्ण पबित्र शास्त्र परमेश्वर के पर इच्छा ले रचे गे हे अऊ परवचन, अऊ समझाये, अऊ सुधारे, अऊ धरम के गियान बर फायदे मंद हावय | तेकर ले परमेश्वर के लोग मन सिद्ध बनय, औ सबो भला काम करे बर उतारू हो जावय |
कलीसिया के तीसर उद्देश्य अराधना हावय | परमेश्वर के सभो करे काम बर धन्यबाद देना अराधना हावय | परमेश्वर हर हमन ल बचाये हावय | परमेश्वर हमला मया करत हावय | परमेश्वर हमर बर सभो बस्तु के बिवस्था करत हावय | परमेश्वर हमला रद्दा देखाथे अऊ हमला निर्देश देथे | हमला काबर नही ओकर धन्यबाद करना चाही | परमेश्वर, परबित, धरमी, मयारू,दयालु अऊ अनुगरह ले भरे हवे हावय | प्रकाशितवाक्य 4:11 घोष्णा करत हावय के,” हे हमर प्रभु अऊ परमेश्वर, ते ही महिमा अऊ आदर अऊ समरथ के लायक हच, कबर के तय हर ही सभो बस्तु ल बनाय अऊ व तोर मरजी ले रहीस अऊ रचे गईस |
3. परमेश्वर म धियान केन्द्रित करे बर परतिरोज समे निकालव |
हमर बर परमेश्वर म धियान केन्द्रित करना बहुधा जरुरी हावय | कछु लोग मन एला “मौन के समे” कहथे | आने लोग मन एला “भक्तिमानन” कथे, काबर के ये अईसे समे होथे जेमा हमन संयम ल परमेश्वर के परती समरपित करथन | कुछु लोग मन ये समे ल बिहना म अलग करत हावय, जब ले कुछु लोग मन एकरबर संझा के समे ल पराथमिकता देवत हावय | एकर ले कोनो फरक नई पड़े कि आपमन ऐ समे ला का कहत हव अऊ एला कब करत हावय | जेन बात जरुरी हे ओ ये हावय कि आप रोजरोज ले परमेश्वर के संग समे बितावव | कोन से बात मिलके परमेश्वर के संग हमर समे ल बनावत हावय ?
(क) परथना – परथना सरल तरीका ले परमेश्वर नक गोठियाना आय | अपन चिंता अऊ समस्या के बिसय ल परमेश्वर ले बतावव | परमेश्वर ले अपन आप म गियान अऊ रद्दा देखाय बर कहव | अपन जरुरत के परापती के बर परमेश्वर ले कहव | परमेश्वर ले बतावव के आप मन ओकर ले कतका जियादा मया करत हावय, अऊ जेन कुछ ओ आपमन बर करत हे ओकर लिए आप ओला कतेक सराहत हावव | अईसने सभो बात ला परथना कथे |
(ख) बाइबिल ला पड़ना – कलीसिया म इतवार के स्कुल, अऊ/या बाइबल अध्ययन के कक्ष म बाइबिल के गियान लेहे ले जियादा आपला सयम बर घलो बाइबिल ला पड़े के जरुरत हवे | बाइबिल म एक सुफल मसीही जीवन जिए बर के लिए ओ सब सामान देहे जेला आपला जाने बर बहुधा जरुरी हावय | एमा परमेश्वर के ओ मारग दरसन देहे गए हवे कि कईसे सही नीरनय क लहे जाए, कईसे परमेश्वर के मर्जी ल जान, दुसर के खियाल कईसे करन अऊ आत्मिक बिकास कईसे करन ? बाइबिल हमर बर परमेश्वर के बचन आय | हमन अपन जीवन ल जरुरी रूप ले कईसे तरीका ले जिए करी एकर बर बाइबिल परमेश्वर के निर्देश के पुस्तक हे जेकर ले के ओहर खुस हो जाए अऊ हम सन्तुसटी ला पाई |
4. अइसे मनखे ले सम्बन्ध बिकसित करव जेन आप मन के आत्मिक मदद कर सकत हावय |
1कुरिन्थियों 15:33 हमन ल बतावत हे कि “धोखा ना खाना” ‘बुरी संगति हर बने चरितर ल बिगाड़ देत हावय |” बाइबिल हमन म पड़े वाला “बुरे” मनखे के परभाव के बारे म देहे चेतावनी ले भरे रखे हावय | पाप पूरन गतिबिधि के संग म लगे मनखे के संग समे बिताना हमला भी ओ गतिविधि के दुवारा परीक्षा म डाल देहे के कारन बन जात हावय | हमन जेन मनखे के तीर म हावन ओकर चरितर हमर ऊपर भी अपन “छाप” ल छोड देत हावय | एकर बर ये बहुत ही महत्व्पूर्ण हे ककि हम अईसे मनखे क अपन चारो कती रखी जेन प्रभु ल मया करथे अऊ ओकर परती समरपित हावय |
एक या दो संगी ले, सायद अपन कलीसिया म ले खोजे के परयास करव, जेन आप मन के सहायता कर सकत होही अऊ आपला परोत्साहन देवय | एक या दो संगी ले कहव के ओ आपके खली समय म, आपके गतिविधि अऊ परमेश्वर के संग आपमन के रेंगना के बिसय म आपला जवाब देहे लायक बनाय राखय | ओकर ले पूछव कि का आप मन भी ओकर बर ओइसने कर सकत हावय | एकर ये अरथ नहीं हावय के आपला अपन ओ सभो संगवारी मन ला छोड़ना होही जेन ईशु ला अपन मुक्ति करइया के रूप म नहीं जानत हावय | ओकर संगी रोजले बने रहय अऊ ओमन से मया राखव | भईगे सहज ले ओमन ला जाए देवा कि ईशु हर आप मन के जीवन ला बदलिस हावय अऊ अभो आप ओ सभो काम ल नही कर सकव जेन ला पहिली करत रहेव | परमेश्वर ले कहव कि ओहर आप ला ईशु के बारे म अपन संगी मन ला गोठियाय बतराय बर अवसर परदान करय |
5. बतिस्मा लव |
बहुधा लोग मन बत्तिस्मा के बारे माँ भरम हावय | बचन “बत्तिस्मा” के अरथ पानी म बुदना हावय | बत्तिस्मा ईशु म अपन नवा बिश्वास अऊ ओकर अनुसरण करके आपमन के समर्पन क सार्वजनिक तौर ले घोषित करे बर बाइबिल आधारित एक तरीका हावय | पानी माँ बुढे के काम य बतात हे के हम ईशु के संग गाड़े गे हन | पानी म ले बहिर आए के काम येशु के जी उठे के चितर आय हावय| बत्तिस्मा लेहे ले सुयम का ईशु के मारे, ओकर गाड़े, अऊ जी उठे के संग पहिचान करना हावय (रोमियों 6:3-4)।
बत्तिस्मा ओहर नोहय जेन आप ला बचत हावय | बत्तिस्मा आप मन के पपा ला धोवे नई हावय | बत्तिस्मा त केबल आगिया माने के एकेच कदम हवे, मुक्ति बर केबल मसीह म ही आपमन के बिश्वास के सर्वजनिक घोशना हावय | बत्तिस्मा ऐकर बर महतपुरन हावय कबर कि ये – मसीह म बिश्वास अऊ ओकर परती आपमन के समर्पन के सार्वजनिक घोशना के बर आगिया पालन के एक कदम हावय | अगर आप बत्तिस्मा लहे बर तियार हव त आपला कोनो पास्टर ले गोठियाना चाही |
English
मय हर अभीच अभीच अपन बिश्वास ईशु मसीह म रखे हव.... अब आघू म का हावय?


text:
- पीसीलाल यादव
मोर जिनगी म उजियार, होगे गऊकी तब ले ।
मैं मया के आखर, तैं भाखा पिरित के,
अंतस ले झरे निसदिन, झिरिया रे गीत के ।
तोर पिरित के बिरवा, लगायेंव मन में जब ले,
मोर जिनगी म तिहार, होगे हे गऊगी तब ले ।
आ देख ले गोई तैं, मोर मन ल फरिया के,
तोर सुरता ल राखे हँव, मैंं हा घरिया के ।
तोर मया के चि नहा, धरेंव मन में जब ले,
मोर जिनगी के सिंगार, होगे हे गऊकी तब ले ।
पानी कस जुड़ अऊ, आगी कस तात रे,
पिरित करइया ह जानै, पिरित के बात रे ।
तोर गोठ ल मया के, गँठियायेंव मन में जब ले,
मोर जिनगी म बहार, होगे गऊकी तब ले ।
- गंडई - पण्डरिया, जिला -राजनांदगांव (छ.ग.)
- मोबाइल - 94241 - 13122


text:
- दिनेस चौहान
ये बहस म नंदकिशोर तिवारी के कहना हे के सब्द के परयोग म एकरूपता आना चाही। एखर जवाब सुधा वर्मा कर हाजिर हे - जम्मो डाहर के सब्द ल पर्यायवाची के रूप म सामिल करना एकदम सही बिचार जान परथे। छत्तीसगढ़ी वर्नमाला अउ नाव ए बहस म मंय अभी तक के ज्ञात वर्नमाला अउ छत्तीसगढ़िया मन द्वारा सहज उच्चारित वर्न के मुताबिक कई झन नामी - गिरामी छत्तीसगढ़ी साहित्यकार मन के नाव के छत्तीसगढ़ीकरन करे रेहेंव, जउन ह कतको इस्थापित साहित्यकार मन ल नइ सुहाय रिहिस। वइसनेहे बात डॉ. चितरंजन कर घला ह मड़ई दिनांक 20 दिसंबर 2010 के अंक म करे हवैं के व्यक्तिवाचक नाव अउ पारिभासिक सब्द ल जस के तस लिखे जाथे। उनला मय पूछना चाहत हौं के भासा, सुद्धि, सब्द सच्छम, कारन आदी लिखे के कारन का ए ? इही न के छत्तीसगढ़ी म श, ष, क्ष, ण के उच्चारन नइ होय। अउ उच्चारन नइ होय तिही पाय के जुन्ना बिदवान मन ये वर्नमाला ल वर्नमाला म सामिल नइ करिन अउ छत्तीसगढ़ी वर्नमाला म ये वर्न मन हइच नइ हे तौ शंकर, सुरेश लिखना कइसे संभव होही ? इंहा तक के छत्तीसगढ़ी के अउ जम्मों बोली मन म घला ये वर्न मन गैरहाजिर हे। तौ ये वर्न मन ल जब मन लगिस सामिल कर लौ अउ जब मन लगिस छंटिया दौ, ये नीती ल ठीक नइ केहे जा सकय। हां, यदि सब बिदवान मन हिन्दी के वर्नमाला बर बिना बदलाव के एकमत हो जाय तब बात दूसर रइही। तब अइसन म सब्द मन के दोहरा परयोग ले बांचे ल परही। जइसे - भासाा, राजभासा, सब्द, सिक्छा, कक्छा, परीक्छा, पाठसाला, छेत्र, सुद्धि आदी लिखे के का जरूरत रहि जाही ? ताहन व्यक्तिवाचक नाव अउ पारिभासिक सब्द ल जस के तस लिखे के तर्क घलो सही हो जाही। जइसे बोले जाथे वइसे लिखे नइ जाय अउ जइसे लिखे जाथे वइसे बोले नइ जाय ये ह अंगरेजी भासा के पहिचान आय। हिन्दी के पहिचान बिसेसता बर तो ये केहे जाथे के एला जइसे बोले जाथे वइसनेच लिखे भी जाथे। ये ह छत्तीसगढ़ी के घलो पहिचान आय। अइसनेहे छत्तीसगढ़ी म उच्चारन भेद घलो ओखर पहिचान आय। छत्तीसगढ़ी म हिन्दी के तुलना म मात्रा कभू दीर्घ तौ कभू लघू हो जाथे। इहू कोती धियान देना जरूरी हे। जइसे - 1.राष्ट्रपति ह रास्ट्रपती, ऋषि ह रिसी, मुनि ह मुनी, साधु ह साधू, हरि ह हरी, विष्णु ह बिसनु, लिपि ह लिपी आदि ह आदी हो जाथे।
2. मूर्ति ह मुरती, मालूम ह मालुम, शीतला ह सितला, दीदी ह दिदी, रघु ह रघू, नीति ह नीती हो जाथे।अधिकांस छत्तीसगढ़ी लेखन करइया मन के सोंच हिन्दी केन्द्रित जान पड़थे। ओमन पाठसाला, कार्यसाला सब्द मन म आपत्ति करथे। कहिथे के साला माने पत्नी के भाई होथे। हिन्दी म ये अर्थ सही हे, छत्तीसगढ़ी म तो एखर बर सारा सब्द हे। सोंच कइसे बदलही ? इही पाय के असली सवाल हे के पहिली छत्तीसगढ़ी के अधिकृत वर्नमाला तय करे जाय अउ प्रायमरी इस्कूल म ओखर विधिवत पढ़ई कक्छा पहिली ले चालू करे जाय तब सही मायने म छत्तीसगढ़ी के भलई होही। नहीं ते हिन्दी माध्यम ले पढ़के छत्तीसगढ़ी लेखन करइया के दुकाल नइ हे। हां, वो छत्तीसगढ़ी लेखन के पढ़इया के दुकाल जरूर चारों मुड़ा बियापे हे अउ दगदग ले दिखत हे। पूर्व सिक्छा सचिव सिरी नंदकुमार के कोसिस ले कक्छा तीसरी ले पांचवी तक बर छत्तीसगढ़ी भारती छपवाय गे हे। बहुत अकन अउ बोली म घलो छपवाय गे हे। फेर ये समझ म नइ आइस के ये कोसिस ल कक्छा पहिली ले काबर सुरू नइ करे गीस ? मोला लागथे, जेखर हाथ म बदलाव के ताकत हे उही मन खुद नइ चाहय के छत्तीसगढ़ी ह सरकारी काम - काज अउ जन - जन के परयोग के भासा बनय। यदि छत्तीसगढ़ी के सिरतोन भलई करना हे तौ वोला कक्छा पहिली ले पढ़ाय बर सुरू करना पड़ही अउ एखर बर सबले पहिली जरूरी हे छत्तीसगढ़ी के अधिकृत वर्नमाला तय करना अउ आगू चल के उही वर्नमाला के मुताबिक छत्तीसगढ़ी के सब्द ल लिखना। यदि अइसन नइ होय तौ छत्तीसगढ़ी साहित्यकार के भासा तो बन सकथे वो ह जन - जन के परयोग के भासा नइ बन सकय। वो ह बोलीच बने रिही।
आखिर म फेर जोर के केहे जात हे के जब तक छत्तीसगढ़ी भासा के अधिकृत वर्नमाला नइ बन जाही अउ ओमा ठप्पा नइ जाही न पारिभासिक सब्द के वर्तनी बदलई रूकय न छत्तीसगढ़ी भासा म एकरुपता आय।
- पता - शीतलापारा, नवापारा, राजिम


text:
इस अंक के रचनाकार
.
गुरुवार, 17 मई 2018
गुरुददा
-ललित दास मानिकपुरी
'दुलारी..., मैं नरियर ले के लानत हंव, तैं फूल-पान अउ आरती सजाके राख। अंगना-दुवारी म सुंदर चउंक पुर दे।"- मंगलू अपन गोसइन ल कथे।
'मैं सब कर डारे हावंव हो, फिकर झन करौ। बस काखरो करा ले सौ ठन रुपया लान दौ। गुरुददा ल घर ले जुच्छा भेजबो का?" - दुलारी किहिस।
बिचार करत मंगलू कथे-'बने कथस वो, पहली ले जानत रइतेन गुरुददा आही कहिके त सुसाइटी ले चांउर ल नइ बिसाय रइतेन। साढ़े तीन कोरी रुपया रिहिस हे। फेर चांउर नइ लेतेन त खातेन का? कोठी म तो धुर्रा उड़त हे।"
'का जानन हो, अइसन दुकाल परही कहिके। ओतका पछीना ओगराएन, पैरा ल घलो नइ पाएन। गांव म तो सबो के इही हाल हे हो, काखर करा हाथ पसारहू? तेखर ले मोर बिछिया ल बेच देवव।"- दुलारी कहिस।
मंगलू कथे-'कइसे कथस वो, तोर देहें म ये बिछिया भर तो हे, यहू ल बेच देबे त तोर करा बांचहीच का?"
'तन के गाहना का काम के हो, जब बखत परे म काम नइ अइस। गुरुददा के किरपा होही त अवइया बछर म हमरो खेत ह सोन ओगरही। तब बिछिया का, सांटी घलो पहिरा देबे।"- दुलारी किहिस।
मंगलू ल दुलारी के गोठ भा गे, कथे-'तैं बने कथस वो, आज मउका मिले हे त दान-पुन कर लेथन। का धरे हे जिनगी के? ले हेर तोर बिछिया ल, मैं बेच के आवत हंव।"
मंगलू दुलारी के बिछिया ल बेच आइस। सौ रुपया मिलिस तेला दुलारी अंचरा म गठिया के धरिस। दुनों के खुसी के ठिकाना नइ हे। रहि-रहिके अपन भाग ल सहरावत हें कि आज गुरुददा के दरसन पाबो, ओखर चरन के धुर्रा ल माथ म लगाबो। सुंदर खीर रांध के दुलारी मने-मन मुसकावत हे, ये सोंच के कि रोज जेखर फोटू ल भोग लगाथंव, वो गुरुददा ल सिरतोन म खीर खवाहूं।
मंगलू मुहाटी म ठाढ़े देखत हे। झंडा लहरावत मोटर कार ल आवत देखिस त चहकगे। आगे... आगे... गुरुददा आगे, काहत दुलारी ल हांक पारिस। दुलारी घलो दउड़गे। दुनोंझन बीच गली म हाथ जोरके खड़े होगें। हारन बजावत कार आघू म ठाहरिस। गुरु महराज अउ ओखर मंडली जइसे उतरिस, मंगलू अपन गुरुददा के चरन म घोलनगे। 'आवौ...आवौ... गुरुददा" काहत, परछी म लान के खटिया म बइठारिस। पिड़हा उपर फूलकांस के थारी मढ़ाके पांव पखारे बर दुनोझन बइठिन। गुरुददा अपन पांव ल थारी म मढ़इस, त ओखर सुंदर चिक्कन-चाक्कन पांव ल देखके दुनों के हिरदे गदगद होगे। ये तो साक्षात भगवान के पांव आय। ये सोंच के, 'धन्य होगेन प्रभू, हमन धन्य होगेन" काहत मंगलू अपन माथ ल गुरुददा के चरन म नवादिस। दुनों आंखी ले आंसू के धार फूट परिस। तरतर-तरतर बोहावत आंसू म गुरुददा के पांव भींजगे। दुलारी के आंखी घलो डबडबागे।
तभे मंडलीवाला कथे-'जल्दी करौ भई, गुरुदेव ल गउंटिया घर घलो जाय बर हे।"
हड़बड़ाके दुनोंझन पांव पखारिन, आरती उतारिन, फूल-पान चढ़ाइन अउ नरियर के संग एक सौ एक रुपया भेंट करिन।
'मंगलू गुरुदेव ल का अतके दान करबे?"- मंडली वाला फेर किहिस।
'हमन गरीबहा तान साधू महराज, का दे सकथंन। जउन रिहिस हे तेला गुरुददा के चरन म अरपन करदेन।"- मंगलू अपन दसा ल बताइस। मंडली वाला फेर टंच मारिस-'अइसे म कइसे बनही मंगलू? गुरुदेव तंुहर घर घेरी-बेरी आही का?"
मंगलू अउ दुलारी एक-दूसर ल देखिन। दुलारी ह अंगना म बंधाय गाय डाहर इसारा करिस। त मंगलू ह अपन गुरुददा ल फेर अरजी करिस -'मोर करा ए गाय भर हे गुरुददा, गाभिन हे, येला मैं आपमन ल देवत हंव।"
'अरे गाय ल गुरुदेव कार म बइठार के लेगही का? गाय ल देवत हस तेखर ले गाय के कीम्मत दे दे।"-मंडली वाला फेर गुर्रइस।
मंगलू सोंच म परगे। दुलारी चांउर के चुम डी डाहर इसारा करिस। मंगलू समझगे, कथे-'बस ये चाउंर हे गुरुददा।"
त गुरुददा मुसकावत कथे- 'ठीक हे मंगलू, मोला स्वीकार हे। फेर ये चांउर ल लेगे बर घलो जघा नइहे, येला बेचके तैं पइसा लान देबे। मैं चलत हंव, देरी होवत हे।"
अतका कहिके गुरुददा खड़े होगे। मंगलू फेर हाथ जोरके बिनती करिस-'गुरुददा, दुलारी आपमन बर भोग बनाए हे, किरपा करके थोरिक पा लेतेव।"
गुरुददा कुछु कतिस तेखर पहलीच मंडली वाला के मुंहू फेर चलगे -'गुरुदेव काखरो घर पानी घलो नइ पियय मंगलू, तुंहर घर खाही कइसे?
अतका सुनिस त दुलारी हाथ म धरे खीर के कटोरी ल अपन अंचरा म ढांकलिस। गुरुददा मंडली के संग निकलगे। पाछू-पाछू मंगलू चांउर ल बेचे बर निकलगे। बेच के सिध्धा गंउटिया घर गिस। मुहाटी म ठाढ़े गउंटिया के दरोगा ह ओला उहिच करा रोक दिस। कथे-'अरे ठाहर, कहां जाथस? भीतरी म महराजमन गंउटिया संग भोजन करत हें। तहूं सूंघ ले हलुवा, पूड़ी इंहा ले ममहावत हे। अउ दरसन करे बर होही त पाछू आबे। खा के उठहीं त सबो झन बिसराम करहीं।"
'मैं तो गुरुददा ल दक्छिना देबर आए हंव दरोगा भइया।" - मंगलू ह बताइस।
'अरे त मोला दे दे ना, मैं दे देहूं। अउ कहूं भीतरी जाहूं कहिबे त मैं नइ जावन दंव। गंउटिया मोला गारी दीही।"- दरोगा किहिस।
मंगलू ह पइसा ल दरोगा ल देके अपन घर लहुटगे। घर आके देखथे, दुलारी परछी म खड़े, कोठ म लगे फोटू ल निहारत राहय, आंखी डबडबाए राहय। मंगलू ह घलो वो फोटू ल देखिस, जेमा माता सवरीन ह भगवान राम ल सुंदर परेम से बोईर खवावत राहय।
सदस्यता लें टिप्पणियाँ भेजें (Atom)


text:
- मंगत रवीन्द्र
नानपन ले जिंहा रमाएन होवै तिंहा सुने ल चल देवै एक कोन्टा म बइठ के चित्त लगा के सुनै। कोन रात कोन बिकाल ले घर म फिरै। रमाएन सुनत - सुनत अतका तार पके हे कि कोनो मेर के कथा अऊ गीद ल पूंछ ले, मुंहखरा बता देथे। रकम - रकम के गीद हर ओकर पेट म भरे हे। कोनो गाये बजाये म चुकथे ता चटटे सुरता करा देथे। पर अड़हा ए बेचारा हर ... रमाएन ल बाँच नइ सकय। आखर के ज्ञान नइ हे तिही पाय के हिम्मत करके बियास म बइठ नई सकय ... हां, ककरो संग बइठ के झोकै लागै।
एक दिन दसना म सूते - सूते गुनीस - धन मैं, थोरथार पढ़े रतेओं ता पेटी ल धर के गा ले तेओं। अड़हा ए कहिके मोला पारी नई देवैं। अइसे गुनत तो बिचारा के नींद परगे पर रात के सपना देखथे के ओकर बहिनी हर एक ठन हरमुनिया ल मुड़ म बोह के भाई घर अमराय ल आवत हे। कहिस - भइया, ऐ दे तोर हरमुनिया, बजा के देख तो ... अइसे बजाहूँ कहिस ओतके बेरा सारे बिलाई हर पटउहा म मुसवा धरे ल दमरस ले कूदिस ता जेठू हर झकना के जाग गे। का सपनावत रहे दद्दा कहत जोर से जम्हाईस अऊ फेर ढलंग गे ...।
बिहना मनटुटहा नहाये ल तरिया जावत हे। ओती ले रंगा महराज हर ओम नम: शिवाय ... ओम नम: शिवय कहत चेरू ल जेवनी हाथ म धरे आवत रहिस। पांय लागत हों महाराज।
- जय हो। जेठू ल उदास जान के महराज पूंछथे - कइसे जेठू, आज कइसे मनटुटहा हस ग ? नरसों बगचुंआ म नवधा के नेवता हे, जाबो न ?
- का कहौं महराज, जाये ल तो जाहूं। पर मोर मन म एक ठन पीरा हे।
महाराज कथे - अरे, तोला का पीरा हे ? दाई - ददा जीयत हे। घर म सुवारी। नोनी बाबू .. गांव म बहिनी भांटो के घर। फेर तोला का के तकलीफ हे चतुर मनखे ल।
- अइसे बात नई हे महाराज। मोर पेट म रकम - रकम के गीत भरे हे पर एक आखर पढ़े नहीं ता मोर मन हर कचवाथे। हरमुनिया धर के गा नई सकौ अतके मोर पीरा हे।
- हत जकहा, एमा संसो करे के का बात हे। गाँव म प्रौढ़ शिक्षा पढ़ाथे, उंहा अपन नाव ल लिखा दे अऊ रोज पढ़े ल एक घरी जा ... सब्ब ल सीख जाबे।
॥ गाँव म खुले हवै शिक्षा ज्ञान प्रौढ़ के॥
॥ जा न जेठू पढ़े तैंहर, रथिया कथरी ओढ़ के॥
- सीरतोन महराज ?
- अरे, तोला ठगहुं का ग ? मोर ठगे के नता थोरे अस ...।
- तोर भलबाद होय महराज, मोला अच्छा रस्दा बताये कहत तरिया के रोंट पार म चढ़गे।
चितकुंवर नोनी संतोषी उपास रहै। उदियापन के दिन संझा रमाएन के पोरोगराम हे। रमाएन मण्डली हर नेवताए हे। महराज घर तो बिहने ले दार - चउर हबरगे हे। भाई जेठू हर बिहने ले डेरा डारे हे, काबर ... बहिनी घर ए, कछु - कछु काम ल करे ल परत हे ....।
संझा होइस। छानही म सनत साउण्ड सर्विस के चोंगा टंगागे। पहिली पारी जेठू के हे ... टिपा गे। माखन ल कहिस - ले भांचा पेटी ल धर ... मंय गाहूं। फेर झन पूछ रमाएन झम्मक गें। ओ तो प्रौढ़ शिक्षा म जा के बज्जर पके हे। कथे ना -
॥ जन सुधरहिं सत संगति पाई॥
॥ पारस परस कुधातु सुहाई॥
सरसती मइया तैंहर बीनाके बजईया, उसाले पांव बाजे घुंघरू ओ मइया छनानना, उसाले पांव .. गीद ल सुन के रंगा महराज मूड़ी ल नदिया बइला कस डोलाइस। अहा, धन हस रे जेठू तोर फाफी राग। रमाएन छेवर होइस। परसाद झोकीन अऊ अपन - अपन घर रेंगीन ...।
कै दिन ले आन के गेड़ी म रेंगहूं। ओ दिन मोहन भांचा हर बजाईस। फलाना दिन जग्गू हर। अदरा बइला के आगू रेंगे ल परथे। सूरदास ल लाठी के मुड़ी धरईया लगथे। इही गुनाबात म जेठू हर सधवा घर के छटठी नेवता के रमाएन म गैर हाजरी करिस। रंगा महराज घोखत रहिस के अतेक बेर ले जेठू कइसे नई दिखत ए ... ओ दिन हर बुलकगे ...।
बहिनी चितकुंवर हर गांव म बिहा के गये रहिस। भइया ल छानी ओइरे ल बलाए हे। पागा मारे छानी म चढ़े जेठू हर खपरा ल ओइरत हे। नोनी कथे - भईया, सधवा के घर छटठी के रमाएन म तोर नरी ल नई सुनेओं। कहां गये रहे ग ? भउजी खिसियाईस का ?
- का कबे नोनी, तोर भउजी तो कलंकनीन ए ... कहूं कती जाबे रमाएन गाये ल ता बेड़ी ल हरक के सूत जाथे। फरिका ल उघार रे ... उघार रे ... कबे ता कड़ाए डोंड़का कस नरी म कथे - जा ... जा ओई कती ककरो आंट परछी म सूते रबे। गंवार नारी के संगति परगें ओ बहिनी। रोज - रोज दंतिया कस झकोरथे। दहंस म तन हर सुखाके कांटा होगे। जवरिहा - जउरिहा लोग लइका ... सुने म लाज लगथे। सोना चांदी रतिस ता कालीच नावा बदलके ले आतें पर अब का करौं जवानी के खसलती अऊ बुढ़ापा के लगती। चाबे कोंथे कस गोठियाथें। इही सोच के तुलसी बबा हर लिखिस काय ...।
॥ ढोल गंवार उदण्ड पसु नारी॥
॥ ये पांचों परखन के अधिकारी॥
नोनी, एक ठन मोर सउंक हर रह गये हे। पढ़े नई जानत रहें। एदे पढ़े ल सीख गये ओं। पर का करौं ए नारी के कुमत म कछु करते नई बनै।
- का सउंक हे तोर भइया, बताना। अरे, तोर से नई होही ता हमन कछु उदीम करतेन। ले बताना।
- नानमुन हरमुनिया ले हे के साध हे। सबे कथें - अब पेटी बजाए ल सीख जेठू, पेटी बजाए ल। ले मैं कहां ले बिसावँ ? ठेकली म तोर भउजी हर पैसा ल धरे हे अऊ तैं जानत हस ओहर जर घला के मंगनी नई देवै फेर बाजा ले डारबे ता तो मोरे बाजा बजा दिही ...।
भाई के गोठ ल सुन के चितकुंवर बहिनी ल दया आगे - भइया, थोरथार ल तो थाम दिहौं पर एक ठन गोठ कथौं - कंजूस के धन ल घुना खाथे। भउजी हर जम्मों चीज ल पोटार के धरे हे। ओकर बर गहना लेहे के नाव म सब पैसा ल ले ले अऊ तोर सउंक ल पूरा कर ले। जादा उपनबाय करही ता मैं थाम लिहूं। भउजी ल। नई तो तोर राहत काम के पगार मिलही तेकर ले देबे ...।
नोनी के सिखोना म जेठू आ गे। अंगना म बइठे जेठीन सूपा म चउर ल निकियावत रहिस। कथे - कस ओ चमेली के दाई, अरे गांव भर के डउकी परानी मन रकम - रकम के गहना पहिरे हें अऊ तोला तो क छु के साध नई लगिस।
- त मैं का करौं ... तोला तो दिन रात रमाएन हर धर खाये हे। कमई न धमई। रोज - रोज आधा रात ले किंदर के आथस। डउकी परानी के कभू सुरता करथस का ?
- अरे पगली, तोला राम रमाएन हर चाबथे का ? भगवान के भजन म जाथों। का तोर सउंक ल नई पुरोवॅव का। का के कमती हे घर म, बताना चुपे काबर हस ?
अतका सुनके जेठीन कथे - ले का कहत हस तेला बता।
- ओ ठेकली के पैसा ल हेर अऊ चल चली बुधवारी बजार। कछु गहना पहिर लेबे।
- हां - हां, मन के छांट लेबे कथस। छाती म गढ़त हे का पैसा हर ...?
- अरे जकही, मोर छाती म काबर गड़ही। मैं तो तोरे बर कहत हौं। ले ले, नई तो सबला मुरचा खा दिही। ओ दिन नोनी हर घलोक कहत रहिस।
का गुनीस, का समझीस जेठीन हर - हहो कहिस, तहिच्च चल देबे बजार ... मोला काबर ले जाबे ...।
आइस बुधवार, जेठू हर ठेकली के पैसा ल मोटरिया के संकेरहा ले बुधवारी बजार चल दिस। खैमो - खैमो मनखे मन करत हे। सोनार पसरा तो गइस पर मन छलहा ... ओकर धून तो हरमुनिया म लगे हे। दहात - दहात सदर कोती गइस, एकेटï्ठा हरमुनिया दुकान म जा के खड़ा होइस। कतेक ल गोठियाबोन, गहना छांड़ जेठू हर एक ठन सुघर हरमुनिया ल मलोके ले डारिस ...।
अइसे बजे तीनिक ... डरोपोको घर ओरथे। बजवट म पेटी ल मढ़ाईस अऊ झोला ल खूंटी म अरझा दिस। जेठीन तो डहर निहारत रहै। ओकर मन बड़ कुलकुला हे। झोला ल टमरिस .. दुच्छा .. बजवट म आने रकम के बकसा ... आंखी एती ओती नाचत हे।
जेठू हर सुवारी के सुभाव ल जानत हे के आज एहर कलंक मचाही। जी ल हूम दे के ए उदीम ल करे हे। चाहे कछु होय। मैं हर घर के सियान औं, मोरे चलही। जेकर घर डउकी सियान तेकर घर मरे बिहान ...।
जेठीन डबके अंधना कस पुरकत कथे- तैं काला लाने हस ... ए कोटना ल। एला थोथना म चाटबो। लड़हार के ठेकली ल फोरवाये, अउ अपन हाड़ा ल लाय हस।
का पूछबे भइया, गोठ के अंगरा बरसगे। जेठू बिचारा कान म ठेठी डार के सबला सुनत सहत हे। अतके बेरा नोनी चितकुंवर अऊ गांव के चैतु मण्डल घला आ गे। धीरे - बानी करके अंगना म चार झन जूरिया गइन। ए दे समझई - समझई म जेठीन हर कुवरंहा कस बादर एक कोन्टा म थिराईस ...।
दिन पहावत हे। संझा पगार के हांका परिस। के चला हो - अपन - अपन राहत काम के पगार ल झोंके ... जेठू के कान ठड़ियागे। गइस, पगार झोंकिस। जेठीन के अंचरा म ला के मढ़ा दिस। कहिस - नोनी संग चल देबे, हाट अऊ तोर मन के पहिर लेबे। जेठीन कुलक भरिस ...। हपताही म ननद संग चकचक ले गहना पहिर के आ गे।
अंगना म बइठे ननद के मुड़ ल जुंहा देखत भउजी कथे - कस चितकुंवर, बने फभै हौं न। तोर भइया बड़ मयारू हे ओ। देख तो अउंटाय लहू के पैसा म कतका सुघर पैरी अऊ झुमका ले दिस।
चितकुंवर कहिस - रानी बरोबर दिखत हस मोर मयारू भौजी, अब भइया ल झन लड़बे।
- चुप्प ओ, लड़े - भिड़े के बात ल कहिथस। कब लड़े हों तोर भइया ल, बता तो ?
अतके बेरा खखारत पुसाऊ गंउटिया आ गे। कथे - कहां हे ददुआ हर ? गंउटिया के आरो पा के ननद भउजाई उठ गइन। बइठा कका ससुर, पांव परत हौं। चिरोंजी रहा ...। ओ तो बेड़ा कती अभीच्च निकलीस हे।
- हं, ए दे संझा हमर घर रमाएन के नेवता हे। हौं ...। चल दिस गंउटिया हर ...।
खा पी के संझा चितकुंवर हर रमाएन सुने ल भउजी ल बलाए गीस। भउजी हर बने सम्हर पकर के तारा फरिका देके ननद संग रमाएन सुने जावत हे। पुसाऊ गंउटिया के मेल्ला आंट खचाखच मनखे भरे हे। एती जेठीन हर ननद संग झम्मक झम्मक पैरी बजावत रेंगत हे। अऊ ओती जेठीन के गोसईया नवा हरमुनिया म गावत रहिस -
॥ सरसती मइंया तैंहर बीना के बजइया,
उसाले पांव बाजे घुंघरू
ओ मइया छनानना .... उसाले पांव ....॥
ननद के हिरदे म गीद हर समागे। भउजी ल कहिस - सुनत हस भउजी, भइया हर कइसे रमाएन गावत हे। अऊ तोर पइरी कइसे बोलत हे। ननद के गोठ ल सुन के भउजी के हिया भरगे। नोनी मैं का कहौं, तोर अंतस के गोठ ल। तोर भइया ल रात दिन ठेवना मारौं। आज सबे कहत होंही के फलालीन के गोसिया हर रमाएन ल गावत हे। धन हे मोर भाग, मोर लेढ़वा जोड़ी चार झन के बीच ऊंच मूड़ी करके हरमुनिया धरे गावत हे -
॥ सरसती मइया तैंहर बीना के बजईया ...
॥ उसाले पांव बाजे घुंघरू
ओ मइया छनानना ...।
- शासकीय उच्चतर मा. विद्या.कापन,
- जिला - जांजगीर -चांपा(छ.ग.)


text:
सुशील भोले कई साल ले छत्तीसगढ़ के संसकिरती ऊपर लिखत हांवय इंहा के भूले बिसरे संसकिरती ल सुरता देवाय बर संघर्ष करत हांवय। ये बात ह इंखर कहिनी मन म दिखथे। लेखक के संवेदनसील मन गांव के बहुत अकन कमी म घूमत रहिथे। गांव के सामाजिक, धार्मिक, पारिवारिक वातावरन म वो कमी ल महसूस करथे, इहि संवेदना ह कहिनी मन म दिखथे। गुरू बिगन गियान नइ मिलय। च्च् गुरू बनावौ जान के, पानी पीयो छान के ज्ज् कहावत ल बतावत गुरू के महिमा बताये हावंय। ये गुरू महात्मा, सुराजी बबा, गुरूजी, अंजोरी बबा के रूप म कहिनी म गियान के बात बताथे। सिक्छा के माध्यम ले गांव म जागरिती अउ पंचायत के सही फैसला ह ढेंकी कुटइया नारी के श्रम के जीत के माध्यम बनथे। लेखक ह नारी सिक्छा ऊपर जोर देय हवय। एक अशिक्षित गरीब नारी के दान ले गांव म महाविद्यालय बनवाना विचार म एक मोहर लगा देथे। सरकारी सहायता ले गांव के विकास नई हो पाय। ये पइसा के उपयोग कोन करथे, मुक्तिधाम निरमान के माध्यम ले तीखा वियंग करे गे हावय। लेखक ह प्रगतिसील विचार रखथे, अउ संसकार ले जुड़े रहिथे। अपन संसकार ले दहेज लोभी वातावरण म एक परिवर्तन लाय के क ोसीस करत हावय। छत्तीसगढ़ के दरसन च्च् बस्तर दसरहा ज्ज् म बिस परगट होय के भूले - बिसरे संसकिरती ल बतावत हावंय त इंहा के आपसी परेम ल दरसावत च्च् नवा रदï्दा ज्ज् म लेखक ह इहां के सामाजिक नियम ले ऊपर आपसी परेम ल देखाय हे। एक अनाथ के मड़वा परेमिन अपन घर म गड़ाना चाहथे। अलग - अलग परिवेस के बरनन हावय। च्च् सलवा जूडूम ज्ज् के दरद ल स्वयं झेलथे अउ च्च्बलवा जुलुम ज्ज् के नाम देके सुग्घर सबद रचना म वो दरद ल लिख दे हावय। छत्तीसगढ़ महतारी के मंदिर निरमान अउ महतारी के आरती करना छत्तीसगढ़ के प्रति परेम ल उजागर करथे। छत्तीगसढ़ म बाहिर ले आये मनखे कइसे इंहा के सोसन करत हावंय च्च् अमरबेल के माध्यम ले बताये हें। गस्ती के उपर म अमरबेल के एक टुकड़ा कौंवा गिरा देथे। दूनों तेजी से बाढ़थे। जइसे गस्ती के पाना ह कोनो - कोनो मेर चिल्फा असन दिखाई देथे वइसने परदेसी के सौ भर परिवार के बीच चिल्फा असन कोनो - कोनो मेर मूल निवासी मन दिखथे। मंगलू ह अमरबेल ले गस्ती ल मुक्त कराय बर टंगिया ल टेंथे।
हर कहिनी म तीन ले पांच पात्र हावंय अउ कहिनी ह ऊंखरे बीच घूमत रहिथे। कोनो भी वाक्य या घटना कहिनी ले अलग नई लागय। कहिनी लगातार चलथे। कहिनी अउ पात्र कोनो मेर भटके हुए नई लगय। मानक छत्तीसगढ़ी म लिखे कहिनी म सुग्घर वाक्य रचना घलो दिखथे। च्च् अगास के छाती म मुंदरहा के सुकुवा टंगागे राहय।ज्ज् च्च्सनडऊंवा काड़ी ज्ज् च्च् डंगचघहा ज्ज्, जइसे सब्द के उपमा देय गे हे। छत्तीसगढ़ी सब्द के चयन चुन - चुन के करे गे हावय। चकचक ले उज्जर बिन गोटी माटी के कहिनी सिमित पात्र मन के संग कथानक ल बांधे रखथे। एखर ले पाठक मन के उत्सुक्ता हा बने रहिथे। लेखक ह संसकिरती के जानकारी अउ अपन बात ल पाठक के आगू म रखे म सफल हे। कहिनी लिखे के ढंग अउ कहिनी के विषय ह छत्तीसगढ़ी भाषा ल मजबूत करही। सुशील भोले ह गांव के जमीन संग सहर के जमीन ल जोड़त जाय, काबर के गांव के श्रम करईया मन सहर म बसत जाथे। गांव अउ सहर के मिंझरा जिनगी के ऊपर लेखनी घलो चलाही इही भरोसा हे।
प्लाट नं. 69, च्च्सुमनज्ज् सेक्टर - 1, गीतांजली नगर, रायपुर छग.
जीवन के विभिन्न रंग समेटे काव्य संग्रहीच्च् बहुमंजरी ज्ज्
समीक्षक -मुन्ना बाबू
एक रचनाकार अपने परिवेश में घटित घटनाओं, प्रतिध्वनियों और संघर्षों से जो कुछ भी प्राप्त करता है उसे ही अपनी अभिव्यक्ति का माध्यम बनाता है। उसकी रचनाएं गवाही देतीं हैं समय की घटनाओं और तरंगों की।
पुष्पगंधा प्रकाशन, कवर्धा द्वारा वरिष्ठï कवि श्री डिहुरराम निर्वाण च्च् प्रतप्तज्ज् की काव्य संग्रही बहुमंजरीज्ज् का प्रकाशन किया गया है। जिसमें कुल दो सौ रचनाएं हैं।
च्च् बहुमंजरी ज्ज् में प्रकृति प्रेम, जीवन दर्शन, एकता व गुरू महिमा को दर्शाती कविताएँ पाठकों को विचार मग्र बनाती हैं।
ग्रीष्मांत के बादल, ऋतुराज, पावस गीत, मुक्त हवा पर बसना है, नीम छाँव तले आदि कविताएँ जहां प्रकृति - प्रेम को दर्शाती हैं वहीं कविता नशा को त्यागना, मद्य निषेध का संदेश देती है।
कवि के दार्शनिक भाव की बानगी च्च् साथ रहे ..। ज्ज् शीर्षक कविता में दृष्टïव्य है -
चलना सभी को है
जिंदगी की राह में
फूल और कांटे मिलेंगे
यही तो दिन और रात है।
श्री डिहुरराम निर्वाण च्च् प्रतप्तज्ज् की प्राय: सभी रचनाएँ जीवन के किसी न किसी चित्र को प्रस्तुत करती है।
कथनी - करनी के $फर्क को उकेरती च्च् शांति पथ ज्ज् कविता में कवि ने कर्म को स्थापित किया है जो सर्वथा मनुष्य की प्रगति का द्योतक हैं -
कथनी से करनी सही,
बस सत्कर्म को करते चलें।
अब भाषण आश्वासन नहीं,
कर्तव्य पथ को संजोते चले।
इसी तरह संग्रही की सभी रचनाएँ पठनीय हैं जो पाठकों को चिंतन करने प्रेरित करतीं हैं।


text:
अंजोर.रायपुर। दिव्यांगज़न के खातिर स्थापित बिसेस रोजगार कार्यालय डहर ले जुन्ना पुलिस मुख्यालय परिसर म दिव्यांगजन बर पात्रता परमान पाती शिविर के आयोजन करे गिस। शिविर म श्रम अउ रोजगार मंत्रालय के जबलपुर के टीम डहर ले कुल उपस्थित 167 म ले 153 आवेदन पत्र, पात्रता परमान पाती बर मिले जेमा 48 दिव्यांग ल पात्रता परमान पाती जारी करे गिस।
विशेष रोजगार कार्यालय के उपसंचालक डॉ.शशीकला अतुलकर ह बताइन के जारी करे गे परमान पत्र म 27 बी. एड., 08 बी. ई., 01 नीट, 02 डी. एड., 02 बी. एस. सी. (नर्सिंग), 02 बी. एस. सी. (एग्रीकल्चर), 02 एम. एस. सी (एग्रीकल्चर), 01 डी. ई. एल.डी., 02 डी. फार्मेसी, 01 पी.एच.डी. दिव्यांगों के पात्रता परमान पाती जारी करे गिस। पात्रता परमान पाती बर अइसे आवेदन करइया तको उपस्थित जेकर एडमिशन बर काउसिलिंग रिहिस ओला तुरते पात्रता परमान पाती जारी करे गिस। सरी छत्तीसगढ़ ले आवेदन करइया ह पात्रता परमान पाती बनवाइन। कार्यक्रम के विषय म जानकारी दे करत उपसंचालक ह बताइन के राज्य स्तर म पहिली बार बड़का स्तर म शिविर के आयोजन करे गिस। ओमन अवगत कराइन के पात्रता परमान पाती बर कार्यालय राज्य म ही सुरू करे बर उचित माध्यम ले महानिदेशालय नवा दिल्ली के लिखा गे हावय। यदि कार्यालय राज्य म ही स्थापित होही त ये सुविधा दिव्यांगजनों के स्थानीय स्तर म उपलब्ध हो सकही।


text:
छत्तीसगढ़ के राजधानी रायपुर ला चकाचक देखके ओ एनसीसी के अधिकारी मन अकचकागे. अउ केहे लगिन ‘अतेक सुंदर हे रायपुर. ये अधिकारी मन के पहिली बार छत्तीसगढ़ आना होय रिहिसे. एक झन पंजाब ले आय रिहिसे अउ दूसर हिमाचल परदेश ले. जेन मेर उतरे रिहिन हे तिहां ले सड़क पकड़े बर ओमन ला एक किलोमीटर के फासला तय करना परिस. अतके बेर अस्पताल ले एक झन युवक आवत रिहिसे कार ले, तौंन हा नाश्ता करे खातिर ठेला ला देखके रुकगे. नाश्ता करत रिहिसे तेन मेर एनसीसी के दूनो अधिकारी मन आगे अउ ओला पूछथे- ऑटो कोन करा मिल सकत हे?
नाश्ता करत रिहिसे तौंन युवक ओ अफसर मन ला पूछथे- तुमन ला जाना कहां हे सर? अफसर मन अपन परिचय बतावत कहिथे- एक ला महासमुंद अउ दूसर ला गरियाबंद जाना हे. उहां एनसीसी कैम्प लगे हे तिहां के प्रशिक्षार्थी मन के ट्रेनिंग होवत हे. ओकर मन के ‘इंटरव्यू लेये बर जाना हे. ए तीर कोनो ऑटो मिल जतिस ते स्टेशन मेर जाके बस पकड़े मं सुविधा होतिस.
अच्छा बस पकड़े बर ऑटो चाही, नाश्ता करत राहय तौंन युवक हा ओ अधिकारी मन ला किहिस. तब ओमन किहिन- हां.
बस अतके अकन बात हे सर, तब लव चलव मंही हर आप मन ला घड़ी चौक मेर छोड़ देथौं, मोर कार मं. ओतिर कतको बस आवत-जात रहिथे, कोनो न कोनो बस अवस करके मिल जाही. अतका काहत अपन करत राहय नाश्ता तउन ला अधूरा छोड़ दीस अउ ठेला वाले ला पइसा चुका के ओमन ला कार मं बइठे ला कहिथे. एकर पहिली अधिकारी मन कहिथे- अरे भइया, नाश्ता ला अधूरा काबर छोड़ देस, खा लेना पूरा. बस तो मिल जाबे करही. युवक हा कहिथे- नहीं साहेब- आप मन ला जाना जादा जरूरी हे, नाश्ता के काहे, घर मं जाके अउ कर लेहूं.
युवक के उदार हिरदय ला देखके एनसीसी के ओ अधिकारी मन हक्का-बक्का रहिगे, अउ कहिथे- वाह रे छत्तीसगढ़, अउ धन्य हे ये छत्तीसगढि़हा. ओ आधिकारी मन ला कार मं बइठार के घड़ी चउक करा उतार दीस. बड़े फजर के समे रहिस. जादा चहल-पहल नइ होवत राहय, फेर बिहनिया ले शहर ले बाहिर जउन मन डिप्टी करे ले निकलथे तेकर मन के आना-जाना शुरू होगे रिहिस. बस, कार, टैक्सी, मोटर साइकिल सांय-सांय करत सपाटा मारत सड़क मा दउंड़त राहय. चाय ठेला अउ होटल वाले मन के घला धंधा-पानी के बेरा होगे राहय.
पहिली बार छत्तीसगढ़ के धरती मं कदम रखे एनसीसी के अधिकारी मन जब कार ले उतरिन तब ओ युवक हा बताइस- सर इही मेर बस मिल जही, स्टेशन जाय के जरूरत नइ परय. तभो ले बस के पकड़त ले ओहर उही मेर ठाढ़े रिहिस. ये युवक के भलमनसाहस ला देखके ओ अधिकारी मन कुछ रुपिया एला देय के कोशिश करिस अउ किहिस- हमन ला गाइड करे, इहां तक अपन कार मं लाके छोड़े तेकर सेती तोला ये देवत हन. युवक कहिथे- साहेब ये तो मोर फर्ज रिहिसे. अनजाने ला राह बताना, उहां तक पहुंचा देना. सेवा तो छत्तीसगढिय़ा मन के धरम हे, करम हे. ओला निभायेन, ओकर पगार ले लेबो तब सेवा कहां रहि जाही.
ये युवक के भोलापन अउ उदार हिरदय ला देखके अधिकारी मन के दिल रोमांचित होगे, अउ किहिन- वाह रे छत्तीसगढ़, तैं तो देवभूमि ले बढ़के हस, इहां के मनखे लगथे देवता मन ले घला बढ़के हे. तभे तो सब लोगन कहिथे अउ देशभर मं ये नारा गूंजत हे- ‘छत्तीसगढिय़ा-सबले बढिय़ा. युवक हा अपन कान से ओ अफसर मन के मुंह ले छत्तीसगढ़ के महिमा सुनिस. ओमन काहत रिहिन हे- कतेक सुंदर, शांत, सरल, उदार, निच्छल हे इहां के बासी (रहइया), छत्तीसगढ़ जइसन इलाका अभी तक कोनो मेर देखेले नइ मिले हे. कोन अइसे मनखे होही जउन बाहिर ले आए अनजान मनखे ला, नाश्ता करत ला छोड़के अपन कार मं बइठार के बिन पइसा के इहां तक पहुंचाही. ओमन कहिथे- सुने तो रेहेन- छत्तीसगढिय़ा मन भोला-भाला होथे, निष्कपट अउ सरल भाव-हिरदय के होथे. आज आंखी मं ओ सब साक्षात देखे बर मिलगे. ओ युवक के मुस्कुरावत चेहरा अउ नम्रता भरे हिरदय ला देखके ओ अफसर मन के सिर झुकगे. अउ छत्तीसगढ़ ला बधाई देवत कहिथे- ‘वाह छत्तीसगढ़… धन्यवाद छत्तीसगढ़.
(परमानंद वर्मा वरिष्ठ पत्रकार हैं, आलेख में लिखे विचार उनके निजी हैं.)
ब्रेकिंग न्यूज़ हिंदी में सबसे पहले पढ़ें News18 हिंदी| आज की ताजा खबर, लाइव न्यूज अपडेट, पढ़ें सबसे विश्वसनीय हिंदी न्यूज़ वेबसाइट News18 हिंदी|
Tags: Chhattisgarhi Articles, Chhattisgarhi News


text:
- मंगत रवीन्द्र
कब बिपत आही, कती ले आही अऊ कहाँ जाही ... गम नइ मिलै। बिपत के मुड़ी नइ रहै। एकर धरे छोरे के नइए तभो ले धर देथे। किरपाल के जवान - जवान दु झन बेटा ... रीटू अऊ माखन। रीटू बड़े ए हट्टा - कट्टा देंह ... एक लंबर के कमिया घर ले खेती अऊ खार ले डेहरी तक के बुता ओकरे रहै। छोटे भाई माखन ओकर ले कम नइ रहै। भाई के संग - संग बुता करके घर ल उबार डारे हे। किरपाल के परिया म एक ठन माटी के कुरिया ... काँस के लोटा अऊ दु ठन थारी, रांधे पकाए के दु= चा ठन बरतन, तहाँ बस ... फेर आज बेटा मन के परिया म कछु के खंगता नइए। लेन्टर के घर, अलमल कोला बारी, सुघर - सुघर बहू, तीन - तीन ठन नाती, हरा भरा घर परवार ... कहत बेर लगे करत बेर नइ लगै ....।
॥ धन दोगानी बल सुमता आगर॥
॥ तेकर खेत भरभर गड़थे नागर॥
घर के सियानी ल दाई हर करै, का होइस दुनों पत्तो मन पोट्ट पढ़े - लिखे हें ता ... पर सास ल बिगर पूंछे कोनो बुता ल नइ करैं। साग भाजी लेवै ता सासे हर निमारै ... कपड़ा लत्ता, गहना गुंथा लेवैं ता सास ल दु आखर पूंछ लेंअ। रीटू ल घर के लेनदेन ले कोनो चिभिक नइ रहै। ओ तो काम बुता म बिधून रहै। खार ले कमा के आवै तहाँ बाई हर लोटा म पानी धरा देय ... मुंह कान धोवै फेर परोसा म बइठ जाये। दुनों लइका बड़ चोनहा ए, ददा संग खाये ल दंत जाएं ... बिछ - बिछ के खाए ....।
हट्टा - कट्टा दोहरी देह के रीटू रहिस पर ओला एक ठन बेमानी संचरे रहिस। दु - दी, तीन - तीन महिना म गिरके अचेत हो जाए, मुंह ले गजरा फेकै। आनी - बानी के ओखद करतीन तहाँ चेत हर आवै। कतको डाग्डर बइद कर डारे हें। मिरगी ए कथें। बेचारा रीटू शरीर ले हट्टा कट्टा हे पर तरी ले घूना खावत हे कथें ना :-
॥ पहर रे परबत दिखे ल हरियर॥
॥ भीतर चुरत हे करेजा बाहिर हरियर॥
डाग्डर बइद मन मना कर देहें हे के ऐला आगी पानी ले बचा के रखिहौ। आगी पानी हर ए बेमारी बर काल ए। का जानी आगी पानी तीर म जाए ले ए बेमारी हर उदगर जाथे कथे - बइहा कुकुर चाबे रथे तेहू हर गरजना अऊ पानी ल नइ लेवै ... ओहर तो पानी ल देख के कुकुर कस भों - भों भूंके लगथे टार ... किरपाल के बड़े बेटा रीटू ल आगी - पानी ल बचाए के धियान रहै।
बियासी के दिन ... खेत म बियासी के नागर फंदाए रहै। रीटू हर बढ़िया मजा ले बुता काम ल करत हे। ए पइंत दवा पानी के असर ए काय, घात दिन होगे बेमारी हर उठे नइ ए। रीटू ल थोकिन हाय जी लागिस तिही पाय के अब जिंहा नहीं तिहंा काम बुता म चल देय। किरपाल ल थोरकन खरजरहा बुखार रहै तेकरे खातीर घर म सुरतावत रहै। भाई माखन संग रीटू हर बियासी के नागर ल टपोरा खार म फाँदे हे। ढरकत बेरा ले नागर चलिस। नागर ढिले के बेरा होगे। नागर ल ढिलीन। झिमिर - झिमिर पानी बरसत रहै। सुरसुरी बइहर घला चलत रहै। माखन हर नागर ल ढिलके ओ टिपासी खार कती चल दिस। बिहान दिन उहें ल बियासी करना हे थोकिन पानी छेंक दिहौं अइसे गुन के चल दिस अऊ बड़े भाई ल कहिस :- थोकिन भंइसा मन ल छिंच देबे ग, बड़ चिखलाए हे अऊ अंधेरी घला चाबत हे। रीटू हर हौ कहिस अऊ लाली के साफी ल मुंड़ म बांध के भइसा मन ल खेदत तरिया कती लहकत आवत हे ...।
टिपासी खार के सुलइया तलाव म भइसा मन ल बोरिस। टिपिक टापक बून्दी गिरत रहै। भुखास के बेरा, भइसा ल जल्दी धोइहौं गुन के रकस - रकस धोना म धोए लगिस। सूनसान खार के सून्ना तरिया म कोन जनी कतका बेरा ले धोवत रहिस ...।
माखन हर ओ खार कती ले घर ओथर गे। दु ठन भइंसा मन आ गे रहै। दु ठन हर नइ आये रहै। पूछिस - ददा, दु ठिन अऊ भइसा तो ग ? दुनों भइसा अभीच्चे आइस हे बेटा बड़े दाउ आए नइ ए। भइसा के पाछू - पाछू आवत होही। पड़वा भइसा ए बकुलावत आ गिन। कोढ़ा पसिया के लोरस म ....। जाना त ग देखिआ,कति पछुवाए हे ता। माखन हर हौ कहिस अउ डबरी कती सोरिहाए ल गीस। दुनों भइसा तो पागुर मारत चिखला म थबक थइया आवत रहीन पर भइया हर पाछु म नइए। हो न हो कोई अनहोनी होगे हे तभे ए दुनों भइंसा हर पछुवाए हे। घठोन्धा जा के देखथे ता कोने मरे रोवइया नइ हे। सून्ना अगल - बगल ल तकाइस - गइस ता गइस कहाँ ? कहुँ बाहिर टिकुर तो नइ गे हे ? तभो कोई पता नइ चलिस। अतका म तो माखन हर घबरा गे फेर धंउड़त टिपसी खेत कती गइस। हुँतकराते जावत हे। कोनो कती गम नइ चलिस। हँफरत चोकरत घर फिरथे। पसीने - पसीना ... भूखहा के बेरा ... पेट म एको दाना नइ गे हे। कथे - अइस ग ददा ?
- नहीं रे, जावा रे खारे म बिमारी तो उमड़ नी गे। घर पारा परोस के मन सब घबरा गइन। चला तो बने ढंग ले खोजौ ... फेर पारा मुहल्ला के जम्मों मनखे खार कती बगर गइन। गमे नइ चलिस तहाँ फेर भइसा घाट ल टमरिन। जाली मरवाइन। जाली म रीटू के गोड़ फंसगे अउ लहस हर तिरावत आ गे। का पूछबे करलई ल ? किरपाल के गोड़ म बिपत पहर के चाप हर गिरगे। सम्भलै त सम्भलै कइसे ? कटे जरी के बड़खा रूख कस अर्राके गिरगे। अघनिया के करेजा कुचरा गे, बेचारी तो बिहोस होगे, बिपत के पूरा, सुख सपना के बारी ल चिभोर दिस।
॥ मन कापड़ के छानी, बिपत के बानी॥
॥ घाम म घाम अऊ चुहे बरसाइत के पानी॥
॥ सीढ़ चढ़े भीथी ता जियत म लहस हे जिंदगानी॥
कतेक ल कहौं। दुनियाँ के बिपत हर किरपाल के घर ठुलागे। थाना पुलुस होइस। पंचनामा - संचनामा के संग लहस मिलीस। दगीत होइस। आँखी के आँसू निचोवत राग पानी उठिस। जे सुनीस तेन चार बूंद आँसू ढारिस।
रीटू के गये ले घर बिरान होगे। परेंवा के घुटुर घु हर करिया - करिया मरकी म दबगे। पिंजरा के सुआ बोली चोंच म अरहज्ज गे। भीथी म निहारत लाल लाल बिजली बलब म जीव नइए तइसे होगे। भिथिया म सलगत घिरिया के रेंगना मंधियागे। गाय गरू के टोंटा के घंटी के कणवन थिरकगे। छानी म पइधे कौआ के उचक - उचक के सीथा ठोनकई थिरकगे। ओ तो आथे पर अपन दुनों करिया - करिया डेना ल झर्राके कउहा के लहंसे डारी म जा के बइठ जाथे। तिर तखार म मटमटावत तितली बिन गिंजरे फिर जाथे। भुरी बिलाई बिगर बिजराए कोठा के भीथी म चढ़ जाथे। कोठा के भइसा पूंछी ल अंटिया - अंटिया के रह जावत हे।
अघनिया के जिंदगी के रंग बसंत म गिरे सेमर के फूल होगे। मन के सपना तो चिथराए पुराइन के पान ए जेन श्वासा के ऊपरी जल म तउरत हे। नान - नान दु ठो लइका आँखी के काजर, आँसू म धोवागे। दाई के जांघ ल पोटारे कहै : - अम्मा, पापा कब आही ? सुन के काकर छाती हर नइ चरक ही। दही म कचारे पखरा कस मन हो गे। अघनिया के बेनी के जिंदगी सुखागे ... ओ अंवरा अऊ ऑंतर के चिकचिकी पनिया गे ...। ठाढ़ रात ले रोवै। जिंदगी के ओ मुड़ा कतेक न कतेक धूर ए, कइसे अमरही ? डेना कटे चिराई, ठगड़ा रूख के थॉव म बइठे हे ... सुख के लम्बा - लम्बा नीलगिरी थॉव ल कइसे अमरही ...। पॉव के कोरे - कोरे लाल महाउर, सदा दिन बर परतेज दिस। गाल के कजरी अऊ पउडर तो मुगल - मराठा कस बैरी हो गे हे।
सांझ के बेरा, कचरा हर पीढ़ा म बइठे लाल भाजी ल निमारत रहिस। अपन धनी ल कथे :- कस ओ ..., एक ठन गोठ गोठियावॅव।
- गोठियाना का बात ए तेन, काबर लजावत हस ?
- लजावत नइ ओ, का टोरेच्च फूल के माला गुंथथें ? गिरे रथे तेला नइ गुंथैं का ... ? नहीं ... ताजा रथे ता गूंथ लेथें। फूल .. फूल होथे, चाहे मुरझाए रहै, चाहे फूले रहै। आखिर खुसबू तो निकलबे करथे। हाँ, भई सफ्फा अउंस जाए रही तेकर बात आने हे। अइसे कतको कन फूल रइथे जेन झट कन नइ मुरझाए। हॉ ता कोनो कबी के बेटी औ तइसे गोठिया देहे। भेद ल बता ना ...। कचरा कथे - हाँ, अभी लजावत हौं। अरे, दुनों परानी म का के लाज। दिल हिन्छा करके गोठिया। ता सुनिहा ? हाँ भई, ले तोर मुंह तीर कान ल करत हौं। नहीं - नहीं, अइसे चपका झन। जेठानी अघनिया रोंट थांही के गिरे फूल ए ... एला मया के दउरी म धर लिहौ ता का होही ?
- अरे जकही, बड़खा कबी के बेटी अस गोठियाथस, फोर के कह ना। अड़हा के बेटा औ ... तोर भीतरहा अऊ भेदहा गोठ ल नइ समझ सकौं।
रात सिरनाथे, चिराई चुरगुन अपन जॉवर जोड़ी संग एके थांही म बसेरा डारथे। बिहना होथे तहाँ फेर जिंदगी बर दुनों डेना ल फरियाथें। हमन मनुख अन ... दीया बरथे अंधियार म .. लहरा उठथे धार म॥ दीदी अघनिया के दीया बुतागे, करिया ढिबरी मइलाए माढ़े हे। जिंदगी के गाड़ी दुख के धरसा म छरिहाए परे हे, चाहौ तो सकेल लेव ...। रात भर फरिका उघरे रथे। धीमिक - धीमिक दीया बरथे। लइका मन के किलील - कालल महतारी के सिरनियाए मन म समा गे हे। मन आतीस ता बेचारी के भार ल बोह ले तौ। हमर सगा म भौजाई चूरी के चलागत हे। बुझाए दीया म फेर रोशनी आ जातीस।
परानी के गुलाब लच्छी कस गुरतुर बानी ल सुन के छिन भर म माखन धनी के मन हर इचबन बीच बन पइक नार तीन ठन, सुक्खा ठिड़का ठाय करै। बुड्ठा भालू हाय करै, कराएन चट्टान सुखाय ठुड़गा रूख जइसे निरदई बन म छिन भर बर गंवागे। भवनाए दहरा म ओकर मती मण्डराए लगीस। गिंजरत भौंरा के पेंदी ल थाह नइ पाये तइसे माखन के आँखी के सुरता अंतस म चाकामिरी गिंजरे लगीस। आधा अंग के नारी ... कतका धूर ल गुन सोच के गोठियाइस हे। फेर भरखे लकरी पानी म उपलाए कस मन ओकर उपर आइस। कण्ठ कंजुसाई के सुभाव ले भाखा के नान्हें दउरी म मढ़ाइस। कचरा, बहुत धूरिहा ल गुन के गोठियाए। ए संसार म तोर सही तिरिया अऊ नइ होही तइसे लागथे। जेठानी के पीरा, जिंदगानी के पहार ल मन के तराजू म तउल के एक गुरतुर गोठ ल कहे। दाई - ददा अभी जियत हे। चार आखर पूंछे ल परही। धनी के बानी सुन कचरा के आँखी म मया मे मेहन्दी फूल फुलगे। सुख के केरा पान ल ओकर हिन्छा के बइहर हर डोलाए लगीस। गुदगुदी के लाली - पिंउरी तितली फुनफुनाए लगीस। अऊ एक दिन देरानी हर जेठानी के पीरा के परबत ल अपन छाती म लदक लीस। अघनिया के बुची - बाती म फेर सोनहा दीया बरे लागीस ...।
॥ कथा के खोली म सोनहा दीया बरही॥
॥ मंगत के पोथी म, मया के गोठ भरही॥
- जांजगीर चांपा (छग)


text:
हेलो दोस्तों स्वागत है आप सभी लोगन के हमर chhattisgarhi kahani के प्रसंग में हम आपमन बार भर लेकर के आ जहां छत्तीसगढ़ी के माया दुलार , cg kahani ला आप सभी जहां के समक्ष लेकर के आये हो ।
पहली के बेरा मा संगवारी हो हमर घर मन में हमन हा अपने दादा दादी के साथ में बैठ कर के सुना करते थे लेकिन समय के परिवर्तन के साथ में इंटरनेट के जमाना के बाद से ये chhattisgarhi kahani के परम्परा , छत्तीसगढ़ी कहानी के परम्परा भी काम होने लगा ।
छत्तीसगढ़ी कहानिया
अब बच्चे अपने दादा दे के पास में न जाकर के इंटरनेट से cg kahani , chhattisgarhi kahani , सर्च कर के देख लिया जाता है । और आज यदि इंटरनेट में छत्तिसगरी कहानी भी बहुत ही कम देखने को मिलता है । यदि आप देखते है तो कुछ जी जगह में आपको छत्तीसगढ़ी कहानी किसा भी आपको बहोत ही कम मिलेगा ।
तो दोस्तों हम आपके लिए लेकर के फिर से हाजिर हो गए है chhattisgarhi kahani, cg kahani , जो आपको अपने छतीशगढ के साथ में जोड़ने का काम करेगा । ये chhattisgarhi kahani likha huaa जो आपकी मातृभाषा से जोड़ने का कम करेगी साथ ही chhatisgarh के lok katha , lok panvani , chhattisgarh nach parti छत्तीसगढ़ी नाचा,chhattisgarhi nacha party ,इन सभी परम्परा को बनाए रखेगा । दोस्तों ज्यादा देरी न करते हुए हम आपको ले चलते है cg kahani की ऒर
1 . सेठ जी अउ मिट्टू (Cg Kahani)
पहली कहानी chhattisgarhi kahani जय जोहर संगवारी हो बात हरे एक ठन गांव के जिन्हे रहए एक जहां सेठ । सेठ हा धार्मिक किस्म के आदमी तो नई राहय । फेर ओहा भगवान के पूजा करे बर रोज के मंदिर जाये ।
जैसे रोज के सुबह होय त सूत उठ के ओहा नाहा धो के बढ़िया मंदिर माँ पूजा पाठ करे बर जाये । अउ दिन के बांकी समय में वोहा साधु संत , सत्संग में बिताये ।
सेठ के घर में एक ठन रथे मिट्ठू । जे बेर सेठ हा मंदिर जाये ।
मिट्ठू हा सेठ ला कहाय – त मंदिर जाबे ता साधु महात्मा ले मोर एक ठन सवाल ला जरूर पूछबे की मोला आजादी कब मिलहि ।
सेठ हा घर ले पूजा करे ला निकलत राहय त ओतके समय मिट्ठू हा सेठ ला कहाय ।
फेर सेठ हा मिट्ठू के सवाल ला कभू नई पूछे । मिट्ठू के बात ला सुन के ओहा अनसुना कर दे ।
अइसने करत करत कई दिन बीत जथे । तभो ले सेठ हा मिट्ठू के बात ला नई कहाय ।
एक दिन के बात हरे सेठ के मन में का चलत रथे की ओहा मन में गुनत रथे आज ओहा मिट्ठू के बात ला पुचुहु कहिके सोचे लगथे ।
जिसने सेठ हा सोचत रथे ओइसनेच ओकर घर में महात्मा आ जाथे ।
सेठ हा महात्मा के आशीर्वाद ले के बैठ जथे अउ बढ़ टेम ले दोनों झन मन बढ़ टेम ले बात करते अउ अपन मिट्ठू के प्रश्न ला पूछते ।
सेठ हा कथे हे महात्मा मोर मिट्ठू हा मोला एक ही सवाल पूछते की जब भी तेहा कोन्हो महत्मा के पास में जाबे ता मोर एक ही सवाल ला पूछ लेबे कथे ।
मिट्ठू के ये सब बात ला महात्मा ला बताते – अंत में मिट्ठू के सवाल ला पूछते हे महात्मा हा मिट्ठू के प्रश्न ला सुन के वही बेहोश हो जथे ।
सेठ हा महात्मा ला बेहोश होक देख के बहुत ज्यादा परेशान हो जथे । ओला ये हालत में देख के डर लगे ला लग जथे फेर हिम्मत कर के महात्मा ठीक करते .
ओखर बाद में सेठ हा घर में आथे – अउ मिट्टू ऊपर बढ़ नाराज हो जथे ।
सेठ हा मिट्ठू करा जाके कथे – तेहा बढ़ टोनहा अउ एकदम ख़राब मिट्टू हरस । तोर सवाल ला जब मै जब महात्मा ला पुछव ता ओहा अपन सुध बुध ला खो के बेहोश हो गए ।
गुस्सा गुस्सा मा सेठ ला मिट्ठू ला कथे अब में हा तोर कोन्हो प्रश्न ला नई पूछो । अइसने कही के सेठ हा सुते बर चल देथे ।
मिट्ठू हा सेठ के बात ला सुन के बेचारा हा कुछु नई कहाय ।
सूबे कनक बिहनिया मा सेठ आ अपन अंगना मा आथे त सेठ हा के देखते की मिट्ठू हा तो मर गेहे ।
सेठ ला बढ़ दुःख होथें ।
सेठ हा मिट्ठू ला मरे देख के रोवन लगथे । ओकर आँखि ले आँशु निकलें लगथे ।
सेठ हा रोवत रोवत मिट्ठू के पिंजरा ला धर के बाहर निकलते ।
घर के बहरी में ले जा के मिट्ठू के पिकंजड़ा खोल देथे ।
जिसने मिट्ठू हा पिंजरा खुले देखते ठीक वइसने ही मिट्ठू ला पिंजरा दोनों ढेना न फरियात उड़ जथे ।
फेर ओ सेठ हा महात्मा करा जाथे । महात्मा ला अपन सबो बात ला बताते ।
की गुरूजी की मोर मिट्ठू ला तो बढ़ चालू निकलिस । बिहनिया जब में ओला देखेव ता लगिस की ओहा मर गए हे अउ जैसे ही ओला पिंजड़ा ले बाहिर निकालेव तो ओहा तो उड़िया गे ।
सेठ के बात सुन के महात्मा हा मन ही मन बढ़ मुस्काथे अउ सेठ ला कथे ते अभी भी मोर इशारा ला नई समझेस फेर तोर मिट्ठू ला समझगे .
महा ओला बेहोश होय के नाटक करे बर बाले रेहेव ताकि ओहा आजाद हो सके .
तेहा रोज मंदिर मा मोर जगह आके ज्ञान के बात ला सुनस फेर तेहा ओला अपन जिनगी में कभू धारण नई करेश । फेर तोर मिट्ठू ला मात्र मोर एक ठन इशारा ला ही समझ गे ।
संगी हो कहानी के सार सोझे हे की हमर गुरु या जोन भी हमर ले बड़े व्यक्ति जो हमन ला ज्ञान के बात ला बताथे । जोन कुछु भी हमन ला अच्छा शिखाते ओला ध्यान से सुन्ना चाहिए । अउ अपन जिनगी मा अपनाना चाहिए ।
ज्ञान ही एक ठन ऐसे चीज हरे जेखर कोन्हो मोल नई होवय फेर ये फकत के चीज मा आमपन बहुत तरक्की कर सकथव , अउ अपन जिनगी मा सफल बन सकथव ।
संगवारी हो ये कहानी (chhattisgarhi kahani)से आपमन हा का सीखे हो अउ ये कहानी (short lok katha in hindi) हा कैसे लगिस कमेंट कर के जरूर बताव ।
संगवारी हो ये कहानी(छत्तीसगढ़ी कहानी किस्सा) ला आपमन अपन दोस्त करा । परिवार में , रिस्तेदार करा , अउ whats App group , facebook group में शेयर कर दीजिये ।
संगवारी हो आपमन के एक शेयर हा , लाइक हा , अउ कमेंट हा हम ला अच्छा चाहा कहानी (chhattisgarhi kahani) लिखे के प्रेणा देथे अउ हमला आपके लिए बढ़िया से बढ़िया कहानी (hindi lok katha) लिखे बर motivate करथे ता ।
संगवारी हो ये कहानी Cg Kahani ला अपन दोस्त के पास में शेयर करो , कमेंट करो , अउ लाइक जरूर कर दिहा
2 . डोकरा अउ डोकरी (Cg Kahani)
दूसरी kahani chhattisgarhi kahani -एक समय के बात हरे एक छोटे से गांव में एक झन डोकरी अउ एक झन डोकरा राहय । डोकरी अउ डोकरा बाद खुश रथे । दोनों है एक दूसर ले बढ़ मया करते ।
उकर घर में एक ठन गाय राहय ते है नवा बछरू ला जन्मे रहए । जेकर दूध है बहुत ज्यादा हो जाय तेला डोकरी अउ डोकरा दोनों झन हा नई खान सके था ज्यादा दूध हो जाये ता दोहरा हा ओ दूध ला बेचे ला ले जाये ।
डोकरी हा बढ़ होशियार राहय , चतुर राहय ।
जब भी डोकरा हा गाय के दूध ला बेचे ला जाये तब तब डोकरी हा दूध के टिपिन मा पहले ले पानी ला मिला दे रहए ।
अउ जब भी डोकरा हा दूध ला बेचे ला जातिस ता डोकरी हा कथे – ये डोकरा में हा ये दूध में पानी मिलाय हाव मोला पानी के पैसा ला देबे ।
ता डोकरा डोकरी के डर में दूध ला बेच के आथे अउ पानी के पैसा ला जैतिक बैठे तेला डोकरी ला दे देते ।
अउ अइसने अइसने करत करत बहुत दिन हो जथे ।
डोकरा हा दूध बेच के आये अउ डोकरी ला पानी के पैसा ला डोकरी ला दे देते ।
अइसने करत करत डोकरी करा दू सव (200 rupye) जोड़ लेथे ।
डोकरी करा 200 रुपया होथे ता डोकरी हा कथे डोकरा मोर बार फुल्ली ले देना डोकरा , मोर बार खिनवा ले दे न डोकरा ।
डोकरा हा ओकर बर डर के मरे फूली , खिनवा ले देथे ।
डोकरी हा फूली ला पहिन के बढ़ दूसर मन दिखाए बर येति oti सबो ढहान मतमताय बर लगिस ।
अउ डोकरा हा सोचन लागथे की ओला अब तीरथ जाना चाही ये मन में गुनत रथे ।
एक दिन डोकरा हा अपन मन के बात ला डोकरी करा बता देथे । ता डोकरी हा घलो जाहु कहिके परेशान करे लगिस डोकरा ला ।
डोकरा हा घलो काय करे डर के मारे डोकरी ला धर के लेग जथे ।
अउ जैसे ही डोकरा हा तीरथ स्थान में पहुंचते ।
ता आप सभी मन ला पता होही की जब भी कोई तीरथ स्थान में जाथन ता भगवान के दर्शन करे बर नहाय के जरुरत पढ़ते ।
ता डोकरा हा गलो तरिया में नहाय लगथे ।
डोकरी हा डोकरा ला नहात देख के वहु हा नहाय बर बइठ जथे ।
अब डोकरी अउ डोकरा हा दोनों एक साथ तरिया के पथरा में बइठ के नहात रथे ।
जैसे दोनों झन हा तरिया के पचरी में बइठे के नहात रथे ठीक ओतकी समय एक ठन मछली हा आथे ।
मछली के नजर हा डोकरी के फूली मा पड़ जथे ।
डोकरी के फूली हा बढ़ चमकत राहय , चमचम दिखत राहय ।
डोकरी हा जब तरिया में बूड़े बर जाथे ता मछरी हा डोकरी के फूली ला अउ ओकर नाक ला चोचन के ले जथे ।
डोकरी हा बढ़ जोर के आवाज से चिल्लाते अउ अपन नाक ला धर लेथे । अउ जल्दी जल्दी तरिया ले निकल जथे ।
ओकर बाद में डोकरा हा डोकरी के मुहु ला देकते ता डोकरा हा बढ़ चम्भित हो जथे । डोकरा हा देखते की डोकरी के नाक ले खून निकलथ हे अउ फूली हा घला नहीं हे ।
देख बढ़ हसन लगते ।
डोकरा हा डोकरी ला कथे देख ओ डोकरी पानी के मॉल गए पानी मा अउ तोर नाक गए बेमानी मा ।
संगवारी हो ये कहानी के सार हरे की बेईमानी से कमाया गया धन पानी के सामान होता है और वह धन हमारे पास में कभी ज्यादा दिनों तक नहीं रह सकता । इसलिए दोस्तों ईमानदारी के साथ में कम कमाय लेकिन अचछा जिंदगी के साथ , सुखी जिंदगी के साथ जी जिंदगी जीये .
संगवारी हो ये कहानी (chhattisgarhi kahani)से आपमन हा का सीखे हो अउ ये कहानी (short lok katha in hindi) हा कैसे लगिस कमेंट कर के जरूर बताव ।
संगवारी हो ये कहानी(छत्तीसगढ़ी कहानी किस्सा) ला आपमन अपन दोस्त करा । परिवार में , रिस्तेदार करा , अउ whats App group , facebook group में शेयर कर दीजिये ।
संगवारी हो आपमन के एक शेयर हा , लाइक हा , अउ कमेंट हा हम ला अच्छा चाहा कहानी (chhattisgarhi kahani) लिखे के प्रेणा देथे अउ हमला आपके लिए बढ़िया से बढ़िया कहानी (hindi lok katha) लिखे बर motivate करथे ता ।
संगवारी हो ये कहानी Cg Kahani ला अपन दोस्त के पास में शेयर करो , कमेंट करो , अउ लाइक जरूर कर दिहा
3 . दू ठन पथरा(Cg Kahani)
तीसरा कहानी chhattisgarhi kahani – एक बार के बात हरे एक ठन नदिया है भरी ऊंच ले खाल्हे मा पहुँचथे . jaise वोहा उप्पर ले खाल्हे में पहुँचथे ता ओकर तीर मा बहुत अकन पथरा रथे ।
वो सबो पथरा में दू ठन पथरा हा ऐसे रथे जेमा बढ़ गहरा दोस्ती रथे ।
ओमे से एकठन पथरा हा गोल चिक्कन अउ दिखे मा बढ़ बढ़ सुग्घर रहए । फेर जोन दूसर पथरा रथे वो पथरा थोरकिन दरदरहा असन अउ दिखे मा बढ़ अलकरहा रथे , वो पथरा के कोन्हो रूप , कोन्हो आकृति नई रहय ओखर ।
एक दिन वो दू पथरा मन हा गोठियात बतरात रथे ता दरदरहा पथरा हा चिकना पथरा ला कथे मोला तोर ले एकठन बात बोलना रिहिस ।
एमा चिक्कन पथरा हा कथे बिलकुल बोल मित्र ।
डा दरदरहा पथरा हा कथे – में अउ ते दुनो जहां ये नदिया के ऊपर ले बोहात आये हन फेर तेहै अतीक गोल मटोल चिक्कन अउ बढ़ सुघर दिखथस । मेहा तोर आसान कबर नई दिखव ।
अब चिक्कन पथरा हा कथे यकीं मनो संगी हो वो पथरा हा जिनगी के सार समझा देते ।
चिक्कन पथरा हा कथे – देख मित्र में बहुत पहिली में महू हा तोरेच असन रहे हो बिल्कुल दरदरहा , दिखे मा बर अलकरहा , न मोर कान्हो रंग रिहिस ने , न मोर कोन्हो रूप रिहिस हे । ओखर बावजूद मेहा निरंतर बढ़ कोशिश करेव , अप्पन जिनगी मा बढ़ मेहनत करेव । कई बछर ले मेहा नदिया के तेज बहाव हा सही हव । हवा दर्रा , तूफान अउ नदिया के बहाव मोला कई घाव ले काटे हे ।
तब जाके मेहा कटत-पीटत अउ घिशात अतीक चिक्कन बने हव । अउ अतीक सुघर रूप मोला ओखर बढ़ में मिले हे ।
चिक्कन वाले पथरा हा कथे ते अपन रूप ले परेशान झन हो पूरा जिनगी भर संघर्ष कर । बिपत्ति अउ संकट के सामना ला कर । तेहा संघर्ष नई करबे ता तेहा अइसनेच रही जबे ।
पहली मोला ताको लागे रहिस ता चाहतेव ता मेहा महू हा संघर्ष नई करतेव आराम से एकठन नदिया के कोंटा मा रातेव । पर में हा हर कठिनाई के सामना करना बने समझेव अउ देख आज मई तोर आगू हव ।
संगी हो ये छोटे से कहानी हा हमर जिनगी के बहुत बड़े बात ला बता हे । संगी हो संघर्ष में अटका ताकत होते की ओहा मनखे ला बदल के रख देथे । अखेरे सेती ये कहनी में सुनकर पथरा के किरदार में कथे की जिनगी में सफलता पाना हे ता अपन कोशिश ला जारी राखहु ।
कई घाव आप मन ला लगी की आप मन के कोशिश के फल नई मिळत हे फेर एकर बाद भी अपन कोशिश ला आगे जारी राखहु । निरंतर अपन जिनगी मा अच्छा करे बर अच्छा पाए बर , अपन जिनगी ला अउ उचाई ले ले जाय बर लगातार मेहनत अउ संघर्ष करात रहु । संगवारी हो ये दुनिया मा कोई भी अइसन चीज नई हे जेमा नई पाए जा सके बल्कि ये दुइया में संगवारी हो मेहनत से हरचीज ला आसानी के साथ में पाय जा सकथे ।
संगवारी हो ये कहानी (chhattisgarhi kahani)से आपमन हा का सीखे हो अउ ये कहानी (short lok katha in hindi) हा कैसे लगिस कमेंट कर के जरूर बताव ।
संगवारी हो ये कहानी (छत्तीसगढ़ी कहानी किस्सा) ला आपमन अपन दोस्त करा । परिवार में , रिस्तेदार करा , अउ whats App group , facebook group में शेयर कर दीजिये ।
संगवारी हो आपमन के एक शेयर हा , लाइक हा , अउ कमेंट हा हम ला अच्छा चाहा कहानी (chhattisgarhi kahani) लिखे के प्रेणा देथे अउ हमला आपके लिए बढ़िया से बढ़िया कहानी (hindi lok katha) लिखे बर motivate करथे ता ।
संगवारी हो ये कहानी Cg Kahani ला अपन दोस्त के पास में शेयर करो , कमेंट करो , अउ लाइक जरूर कर दिहा
4 . पड़की अउ मोर (Cg Kahani)
चौथा कहानी chhattisgarhi kahani – झड़ी बादर के दिन रथे मोर हा अपन सुघर पंख ला बागरा के नाचत रथे । तीर मा एक ठन रुख में बैठ के पड़की हा ये सुन्दर नजारा ला बड़े ध्यान से देखत रथे ।
ये सुन्दर नजारा ला देख के पड़की हा मन में सोचथे की कान्हू मोर करा ताको अइसने सूंदर सुन्दर पंख रतिस ता मेहा एकर मन ले भी बाद सुघर दीखतेव । अइसने गुन के पड़की हा थोड़कन देर बाद
पड़की हा पहुंच जाते मोर के झुण्ड में उन्हे पढ़ी का देखथे
पड़की हा देखथे की धरती मा बढ़ अकन ले मोर के पंख हा बगरे हे । पड़की हा मोर पंख देख के बढ़ खुश हो जाते अउ सबो मोर के पंख ला उठा लेथे ।
अउ सबो मोर के पंख ला अपन पाछु के पूछी में बांध देथे । पड़की हा मोर के पंख ला लागए के बढ़ में मन ही मन बढ़ खुश हो जाते अउ मन ही मन ओहा अपन आप ला मोर असन समझन लगते .
पड़की हा मोर के पंख ला लगा के ठुमकत ठुमकत मोर के झुण्ड मा पहुंच जथे । अउ ठुमकत ठुमकत अपन सुंदरता ला दिखाए के चालू कर देथे ।
ता मोर मन हा ओला ध्यान से निहारते ता पहिचान जथे की ये तो पड़की हरे । अउ हमर टूटे पंख ला बांध के बढ़ इतरावत हे ।
येला देख के मोर मन हा पड़की ऊपर छल्ला जथे । अउ चोंचमार मार के पड़की के पंख ला नोच डारथे ।
पड़की के संगी मन ये नजारा ले दूरिया ले बैठ के देखत रथे ।
सबो मोर पंख हा निकले के बाद पड़की हा रॉट अपन संगवारी मन , संगी साथी मन करा चले जथे ।
फेर संगी मन पडली ले खूब नाराज रथे । पड़की के संगी मन हा कथे सुंघर पंछी देखे बर मात्र सुंदर पंडर पंख के जरुरत नई रहए । हर पक्छी के अपन अपन सुंदरता होते , गुन होते अउ ओखरे से ओला सब मन हा पहिचानथे ।
पड़की हा अपन संगी के बात ला सुन के समझ में आ जथे अउ अपन गलती के ओला बढ़ पछतावा होथे । अउ अपन बेजत्ती होय के बाद में ओहा ठान लेथे की अब दूसर पक्छी के सुंदरता ला नकल नई करव ।
संगी हो ये कहानी हा हमर जिनगी के बहुत बड़े सार के बात कथे कभू कभू हामान हा कोन्हो सुन्दर मनखे ले प्रभावित ओखरेच असन सुन्दर बने की कोशिश करथन . फेर संगवारी हो सुंदरता मात्र दिखे ले नई होय मनखे के गुन भी सुघर होना चाहिए .
हमर सूरत हा तो सुघर बन गए लेकिन हमर सीरत हा नई बनिस ता खुद सुंदरता के कोम्हो मतलब नई हे । हरदम हमन ला अपन आप से ही प्रभावित होना चाहिए । दूसर के सुंदरते के नक़ल करे से पड़की असन ही हल हो जथे तो संगवारी हो जो हमन ला सुंदरता मिले हे वही हमर मन बर बने हे , यही चेहरा हा बने हे ।
संगवारी हो ये कहानी (chhattisgarhi kahani)से आपमन हा का सीखे हो अउ ये कहानी (short lok katha in hindi) हा कैसे लगिस कमेंट कर के जरूर बताव ।
संगवारी हो ये कहानी(छत्तीसगढ़ी कहानी किस्सा) ला आपमन अपन दोस्त करा । परिवार में , रिस्तेदार करा , अउ whats App group , facebook group में शेयर कर दीजिये ।
संगवारी हो आपमन के एक शेयर हा , लाइक हा , अउ कमेंट हा हम ला अच्छा चाहा कहानी (chhattisgarhi kahani) लिखे के प्रेणा देथे अउ हमला आपके लिए बढ़िया से बढ़िया कहानी (hindi lok katha) लिखे बर motivate करथे ता ।
संगवारी हो ये कहानी Cg Kahani ला अपन दोस्त के पास में शेयर करो , कमेंट करो , अउ लाइक जरूर कर दिहा
5 . चिरई अउ किसान (Cg Kahani)
पांचवा कहानी chhattisgarhi kahani _ बात हरे एक ठन जंगल के । वो जंगल में रहय एक ठन चिरई जेकर बोली हा बढ़ सुन्दर अउ , गाना गातिस ता बढ़ गुरतुर .
एक घाव एक झन किसान हा यही जंगल ढहान ले नाहकत रथे . हाथ मा धरे रथे किसा मकोड़ा वाला संदूक .
चिरई हा किसान ला देख के बड़े प्यार ले पूछते – ते कोण डहर जात हस बाबा . अउ तोर ये संदूक मा का धरे हस .
किसान हा कथे मोर संदूक मा बढ़ आसान कीड़ा मकोड़ा हवे । ये मेला ले के जावत हव बाजार अउ उन्हे बेच के मेहा चिरई पंख ले आहु ।
अइसन कहिके किसान हा आघू ढहान रेंग देथे ।
जइसनेच किसान हा आगू ढहान बढ़ते वइसनेच चिरई हा कथे – टोला अगर चिरई पंख चाही ओ तो मोरो जगह तो हे मोला कीड़ा मकोड़ा ला खोजे बर बढ़ दूरिया जाना पड़ते .
चिरई हां कथे – एक काम कर सकथन ते मोर पंख ले के मोला कीड़ा मन ला दे दे । ऐसे करे से मोला कीड़ा मकोड़ा से दूरिया अउ टोला बाजार जाये के नई पढ़ही ।
किसान ला चिरई के बात हा फब जथे । अउ ओहा चिरई ला किरा मकोरा वाला संदूक ओला दे देथे ।
बदला मा चिरई हा घलोक अपन पंख ला छर्रा के किसान ला दे देथे ।
ओ दिन के बढ़ में किसान अउ चिरई के सिलसिला हा अइसने चालत रथे ।
किसान हा चिरई बर कीड़ा मकोड़ा लातिस अउ किसान ला चिरई हा अपन पंख ला छर्रा के दे देतिस .
संगी हो दिन पहाय मा जयदा बेर नई लागे ।
एक दिन ऐसे आते की चिरई के सबो पंख हा किसान ला दे में झर जथे । ओकर करा एको ठन पंख नई बचे . अब चिरई के समर्थ अटका ताको नई बचिस की ओहा उड़त उड़त जा के कीड़ा मकोड़ा ला पकड़ सके .
देखते देखत चिरई हा कमजोर पड़गे . अब ओकर बोली मा ओटिक मिठास अउ गुरतुर बोली पैन तहो नई सुनाय
अउ अंत में एक दिन ऐसे आते की चिरई हा अपन मुरकपन अउ कमजोरी के कारन मर जथे .
संगी हो ये चिरई अउ किसान के कहानी हा महार जिनगी मा तहो लागु होथे कैसे का कभू कभू हमन हा सरलता अउ आसानी के फेर मा अइसे रद्दा मा चल देथन की आगू जा के हमर ऊपर में परेशानी के पहाड़ हा टूथ जथे । यही सरलता अउ कम मेहनत के सेती ले चिरई हा अपन जान ला गवा देथे .
संगी हो ये छोटे से कहानी हा ये बताते की बिना लालच मा परे , अपन मेहनत के बल से सफलता के छोटी में आगू बढ़ना चाहिए । ताकि हमर संग मा कोन्हो भी विप्पति आ जाये ता वो विप्पति ला सही के सामना हो सके ।
संगवारी हो ये कहानी (chhattisgarhi kahani)से आपमन हा का सीखे हो अउ ये कहानी (short lok katha in hindi) हा कैसे लगिस कमेंट कर के जरूर बताव ।
संगवारी हो ये कहानी(छत्तीसगढ़ी कहानी किस्सा) ला आपमन अपन दोस्त करा । परिवार में , रिस्तेदार करा , अउ whats App group , facebook group में शेयर कर दीजिये ।
संगवारी हो आपमन के एक शेयर हा , लाइक हा , अउ कमेंट हा हम ला अच्छा चाहा कहानी (chhattisgarhi kahani) लिखे के प्रेणा देथे अउ हमला आपके लिए बढ़िया से बढ़िया कहानी (hindi lok katha) लिखे बर motivate करथे ता ।
संगवारी हो ये कहानी Cg Kahani ला अपन दोस्त के पास में शेयर करो , कमेंट करो , अउ लाइक जरूर कर दिहा
6 . पथरा अउ नरियर(Cg Kahani)
छटवा कहानी chhattisgarhi kahani – नरियर के रुख हा बढ़ उच्च होथे अउ देख मा बढ़ सुघर दिखथे । एक घाव के बात हरे नदिया के तीर मा एक ठन निरयर के पेड़ उगे रिहिस । वो निरयर लटलट फरे रहय ।
नरियर हा अपन सुघर फर के कारण अपन आप मा बढ़ घमंड करथे । बढ़ उच्च मा फरे होय के कारण ओला अपन में abbad गरब होथे तेहा तो गरब बन्थेज ।
अउ यही गरज में नदिया करा के एक ठन पथरा ला बढ़ निच्चट समझे बढ़ अपमानित करे वो पथरा के , अउ ओला निचा दिखाय ।
एक घाव एक झन शिल्प्कार का यही नदिया कोती ले जात रथे ता ओकर नजर हा पर जथे नरियर के पेड़ के निचे के पथरा मा जेकर नरियर के पेड़ हा मज़ाक उड़ाय ।
शिल्पकार हा ओ पथरा ला धुरिया ले देख के पास में जथे अउ अपन जातिक सामान रथे तेल बॉक्स ले निकल के वो पथरा ला ठोके पीते के चालू कर देथे ।
नरियर हा येला देख के बढ़ खुश हो जथे । अउ पथरा कथे – देख पथरा तोर का जिनगी हे नदिया भीतरी रहिके येति ओट्टी के ठोकर खास नदिया ले बहार निकलेस ता मनखे मन में गोड मा खुनदास अउ आज ये शिल्पकार हां तको टोला जगह जगह मारत हे – पीटत हे ।
अउ तेहा मुहु उतार के मर खात हस । नरियर हा अउ कथे – मोला बढ़ सरम लगत हे तोर ये जिनगी ऊपर एक घाव तो ते मोला तो देख । में हा कतिक सान से ये सुन्दर पेड़ मा फरे हो ककरो ये मज़ाल नई हे की कोई मोला मारे ।
नरियर के अत्तिक निचा दिखा के बात करे के बाद भी वो पथरा हा ओला एको भाखा कुछु नई बोले ।
देखते देखत दिन पाहत रथे । रोज शिल्पकार हा आते अउ वो पथरा ला थोक पीठ के बरोबर करत रथे ।
नरियर के कम तको जारी रथे वो हा पथरा ला निचा दिखाते ।
नरियर हा रोज के पथरा ला निचा दिखाय के कोन्हो कसर नई छोड़े ओला आपन बात बात में निचा दिखाय ।
थोड़ दिन मा ओ शिल्पकार हा टोक थोक के पथरा ले सालिक राम बना देथे । वो पथरा अब बढ़ सुन्दर दीखते ओकर रूप रंग सबो बदल जथे ।
वो शिल्पकार हा वो पथरा ला ले जा के मंदिर मा रख देथे ।
एक झन भक्त हा वो मंदिर मा पूजा करे बर आथे अउ भेट मा वो गमंडी नरियर ला सालिकराम में चढ़ा देथे ।
सालिक राम के गोड में छाडे नरियर मुड़ी ला गाडियाय निचे दहन देखत रथे । ओकर मुड़ी हा उठेच नई पाए ।
अब सालिकराम रूपी ओ पथरा हा कथे – देख नरियर भाई बढ़ पीड़ा साहिके मोला जउन जिंदगी मिलिस ओखर आघू में जम्मो मनखे मन हा नदमस्तक हे । मोला लागे हर एक ठोकर हा मोला भगवन बना दिस ।
जउन हा अपन दुःख दर्द , पीड़ा ला सहिके भी कभी अपन भाग ला नई कोशे अउ अपन करम करत रथे यही हां आदर पाते , अउ यही हां सम्मान ला पाथे । अउ जोन हा घमंड में चूर दूसर ला निचा दिखाय के कोशिश करते तेन हा जिनगी मा अतका निचे गिर जथे जे मेर ला वो हा कभू उठ नई पाय ।
सालिक राम हा खहतेच रथे की भक्त हा निरयर ला धार के जोर से दूसर पथरा में जोर के मरते की नरियर हा छरियाके 365 कुटका हो जथे ।
संगवारी हो ये कहानी के सार यही हरे की हमन घमड़ कर के अपन खुद के छवि के अपनमान करथन , अपन छवि ला खुद कम करथन । घमंड ही हरे जो हमर नाश के कारण बनथे ।
कहे भी गए हे की सफलता मिलथे जेन हा अपन सफलता मा घमंड नई करे यही हां असली में सफल होथे । घमंडी मनखे हा कतको ऊपर उठ जाये । फेर एक दिन ओहा जरूर निचे गिरते . जे मनखे हा अपन तरक्की के घमंड मा दूसर ला निचा दिखाथे । ओकर जिनगी के नास हा ये घमंडी नरियर असन होथे ।
संगवारी हो ये कहानी (chhattisgarhi kahani)से आपमन हा का सीखे हो अउ ये कहानी (short lok katha in hindi) हा कैसे लगिस कमेंट कर के जरूर बताव ।
संगवारी हो ये कहानी(छत्तीसगढ़ी कहानी किस्सा) ला आपमन अपन दोस्त करा । परिवार में , रिस्तेदार करा , अउ whats App group , facebook group में शेयर कर दीजिये ।
संगवारी हो आपमन के एक शेयर हा , लाइक हा , अउ कमेंट हा हम ला अच्छा चाहा कहानी (chhattisgarhi kahani) लिखे के प्रेणा देथे अउ हमला आपके लिए बढ़िया से बढ़िया कहानी (hindi lok katha) लिखे बर motivate करथे ता ।
संगवारी हो ये कहानी Cg Kahani ला अपन दोस्त के पास में शेयर करो , कमेंट करो , अउ लाइक जरूर कर दिहा
7 . राजा अउ तीन रानी (Cg Kahani)
सातवां कहानी chhattisgarhi kahani – एक बार की बात हरे एक छोटे से राज्य में एक राजा रहय . अउ राजा के तीन झन पत्नी रहए .
राजा हा अपन पहली पत्नी सन बढ़ मया करे । अउ अपन दूसर पत्नी ला संगी जइसे माने । जब कभू राजा ला कोन्हो परेशानी होतिष ता ओहा अपन इन्ही दुनो पत्नी मन ले सुझाव लेतिस .
राजा के तीसरा पत्नी जेन ला राजा हा तनिक भी मया नई करे फेर जोन तीसरी वाली रथे वो हा राजा ला बढ़ मया करथे । वो हा राजा ला अपन सब कुछ समझते अउ भगवन मानते ।
एक घाव राजा के तबियत हा बढ़ घराब हो जथे , हाकिम बैध मन ओकर इलाज पानी मा लग जथे और कुस समय में राजा के हालत अइसे हो जथे की राजा के बचे के सम्भावना नई रहय ।
जब राजा के इतना बीमार होय में राजा के इच्छा होथे की मोला अकेला नई मरना हे ता अब ओहा अपन पहली वाली पत्नी ला बुलाते अउ ओला कथे तेहा चल न मोर साथ में ऊपर ।
येला सुनके ओकर पहली वाली पत्नी हा कथे – आप कैसे बात करथो जी मेहा अभी ले नई मर सको , मोला अभी बहुत अकन ले जीना हे ।
राजा के पहली पत्नी के उत्तर ला सुन के राजा हा बढ़ निराश हो जथे ।
अउ ओहा अपन दूसर पत्नी ला पास में बुलाते अउ वइसनेच प्रश्न पूछते – की चल न मोर संघरा ऊपर ।
ता राजा के बात ला सुनके ओकर दूसर पत्नी भी मरे बर मन कर देथे । अउ कथे की – मेहा तो अभी जवान हव , मेहा अभी कबर मरहु , अउ मोर तो अभी पूरा उम्मर हा बांकी हे ता मेहा तोर मरे के बाद में दूसर बिहाव नई रचहु का ।
अपन दुनो पत्नी के विचार ला सुन के राजा हा मने मन बढ़ कमजोर हो जथे अउ उदास हो जथे । अउ ओहा मन बना लेथे की अब ओला अकेला ही मरना हे ।
यही सोचत रथे वोतका बेर राजा के तीसर पत्नी रथे ओहा राजा करा आथे अउ कथे – महू जन्हु आपमन के संघारा का आपमन मोला लेगहु ।
अपन तीसर पत्नी के बात ला सुन के राजा बढ़ खुश हो जथे , बढ़ गदगद हो जथे । अउ थोड़कीन देर मा ही निराश हो जथे अउ कतेह – में टोला अपन जिनगी मा एक कनिक मया नई करे हव । मेहा तोर बर कुछु करेच नई हो अउ आज तेहा मोर संग मरे बर राजी हस ।
राजा हा अपन शर्मिदा मह्सुश करन लगते अउ कथे – मेहा अपन आप ला कभू माफ़ नई कर पहु .
येमा राजा के तीसर पत्नी हा राजा ला कथे – आपमन हा भले ही मोला मया नई हव फेर में हा आपमन ले बढ़ मया करथव . मोर बर ापनमान ही सब कुछ हरो . अउ यदि आपमन नई होहु ता मोर जिए के का मतलब हे ।
राजा तीसर रानी के मुख ले ये बात ला सुन के बढ़ भाउक हो जथे अउ थुरथे ओला पोथार लेथे । कुछ देर बढ़ में दोनों झन हा अपन प्राण ला त्याग देथे ।
फिर भगवन के चमत्कार अइसे होथे की राजा ला अपन तीसर पत्नी के सेती ले ही स्वर्ग me जगह मिलथे जंहा दोनों झन के आत्मा हा संग में रथे ।
तो दोस्तों ये छोटी से कहानी में हमें बहुत कुछ बताथे जी मया के असली हक़दार वही जे आप ला पसंद करथे , जोन आप मन बर सब कुछ करे बर तैयार हो ।
अउ मया के असली हक़दार वो नोहे जेन ला आप हा पसंद करथो ।
संगवारी हो ये कहानी (chhattisgarhi kahani)से आपमन हा का सीखे हो अउ ये कहानी (short lok katha in hindi) हा कैसे लगिस कमेंट कर के जरूर बताव ।
संगवारी हो ये कहानी(छत्तीसगढ़ी कहानी किस्सा) ला आपमन अपन दोस्त करा । परिवार में , रिस्तेदार करा , अउ whats App group , facebook group में शेयर कर दीजिये ।
संगवारी हो आपमन के एक शेयर हा , लाइक हा , अउ कमेंट हा हम ला अच्छा चाहा कहानी (chhattisgarhi kahani) लिखे के प्रेणा देथे अउ हमला आपके लिए बढ़िया से बढ़िया कहानी (hindi lok katha) लिखे बर motivate करथे ता ।
संगवारी हो ये कहानी Cg Kahani ला अपन दोस्त के पास में शेयर करो , कमेंट करो , अउ लाइक जरूर कर दिहा
8 . बाप अउ बेटा(Cg Kahani)
आठवां कहानी chhattisgarhi kahani – एक के बात हेरे एक लकड़ा अउ ओखर पिता है डोंगा माँ सवार होक पानी के रद्दा ले जावत रथे । अउ दुनो जहां पानी के रद्दा ले डोंगा में बैठे के अइसन जगह में पहुंच जथे जे मेर दू ठन टापू मन है आजु बाजु म पहुंच जथे ।
लड़का के पिता जी है लड़का ला कथे अब मोला लगत हे की हम दुनो झन के अंतिम समय आ गए हे , लड़का के पिताजी अउ कथे – जातिक धुरिया ले मोर नजर है जात हे यत्तिक धुरिया ले कोई नै दिखत हे , कोन जांहि हमर मदद कौन करहि , हामान ला बचाय बार कोन आहि ।
तुरा के दादा है घबरा के कथे – लगत हे अभी अंतिम समय आ गेहे ता यही हमन है भगवन ला सुमहार लेटर कहिके अपन बेटा ला कथे ।
लड़का पिता के बात ठीक समझिस अउ दोनों झन मन है अलग अलग टापू म चल देते .
एक ठन टापू में लड़का है रथे अउ दूसर टापू म ओकर पिता हा ।
दोनों झन हा अलग अलग टापू में जाय के बाद में भगवन के विनती चालू कर देते ।
बेटा हा भगवन ला कथे – हे प्रभु ये टापू म फल फूल के बाद अकन पेड़ पौधा उग जाये . जेकर ले महा अपन भूक ला मेट सको . बेटा के बिनती ला करत के देरी रथे भगवन हा तुरंतेच ओ टापू म एक ले बाद के एक फल फूल के पेड़ फॉधा उग जथे ।
बेटा हा येला देख के मन में गुंथे ये बढ़ चमत्कार होंगे । बेटा हा लालच में आ जथे अउ लालच के मरे ओहा भगवन ला एक ठन अउ विनती कथे – की ये भगवान की हे भगवन ये जगह एक झन सुन्दर स्त्री आ जाये जेकर संग माँ रहिके अपन परिवार ला बसा सको ।
बेटा के सोचे बस के देरी रहे तुरंते एक झन सुन्दर स्त्री ओ मेर प्रकट हो गे ।
बेटा हा अउ सोचे ला लगथे वो सोचथे की मोर तो हर विनती हा सवीकार होत जथे ता मोला ये मेर ले बाहर निकले के विनती करना चाहिए ।
बेटा हा लालच में आके फिर भगवन से हाथ जोड़के विनती करन लगथे – बेटा हा विनती करते की ये जगह एक ठन बड़े से डोंगा आ जाये जेमा हमन स्वर होक ये मेर ले निकल जान ।
बेटा के भगवान ले विनती करे के देरी रिहिस तुरंतेज बड़े से नदी में डोंगा आ जथे ।
डोंगा में सवार होक वो बेटा हा अउ वो सूंदर स्त्री हा घर कोती निकलथे ।
लड़का हा जब डोगा में जात रथे ततकी समय आकाश ले गर्जन होते – गर्जन में कथे – बेटा ते तो अपन पिता जी ला भुलागेस , वो हा ओ टापू में विनती करत हे । तेहै ओला भी अपन संघरा काबर नई लेगत है ।
अकास के गर्जना ला सुने के बाद में बेटा हा कथे – ओला हमन नई लगन इहि मेर रहन दे ओला ओ हा तो येखरे लायक हरे . बेटा अउ कथे – हमन दुनो झन भगवान ले विनती करे के विचार कर रेहेन फेर भगवान हा मोर पिता के एक ठन बात ला भी नई सुनिस .
बेटा बिना सोचे ही अपन पिता के बारे में कुछ भी बोले जथे ।
बेटा कथे – शायद मोर पिता जी के मन हा पवित्र नई हे टेकर कारन से ओखर पूरा के पूरा टापू हा ओइसने हवे हे ।
लड़का बिना रुके कथे ओकर फल ओला यही मेर भोगन दो ।
बेटा हा आकाश के गर्जना ला अइसने कही के आगे बढ़त रथे । ता ऊपर ले फिर अकास वाणी कथे – का बेटा टोला पता हे की तोर पिता हा का बिनती कर रिहिस हे ।
बेटा कथे – मोला का पता ?
फिर आकाशवाणी हा कथे – टोला नई पता हे ता ध्यान से सुन तोर बाप के विनती रिहिस हे की हे भगवान मोर बेटा हा जॉन कुछ भी तोर ले मांगे टोला तै तुरते दे देबे . बस मोला अउ कुछु नई चाही .
बेटा ये बात ला सुन के हो जथे पानी पानी , ओला अपन आप में बहुत सर्मिन्दा मह्सुश होथे , ओहा अपन आप ला कोशन लगथे की काश में हा बोले के पहली कुछु सोच लेतेंव .
बेटा हा नव ला मोड़ के दूसरा टापू म ले जथे अउ जेक के अपन पिता के पैर में हाथ जोड़ के गुर जथे अउ माफ़ी मगे लगथे ।
संवरी हो ये छोटे से कहानी हमन ला ये बताथे की माँ और पिता जी का माया अपन लइका मन बर होथे ओतका मान्य काकरो अउ के मन म होना असम्भव हे । चाहे बेटा कइसनो हो फेर ओकर दाई अउ बाबू दोनों झन मन ओकर बर जउन कुछ भी करथे ओ माया हा होथे सर्वश्रेष्ठ ।
फिर दुःख के बात तो यही हरे की कई झन बेटा ये बात ला माँ बापू के गुजरे के बाद ही समझ पाथे ।
संगवारी हो दूसर सिक्सा ये देते की काकरो बारे में कुछु भी सब्द बोले से पहली का बोलना हे , कैसे टाइप के बोलना हे एकर बारे में एक घाव जरूर सोच लिहा जैसे के ये कहानी म होत हे ये कहानी में लड़का हा अपन पिता के विचार के बारे में कुछ भी बोलते लेकिन बाद में शर्मिदा होथे । तो संगवारी हो कोन्हो ला कोई भी बात बोले से पहली एक बार सोच जरूर लिहा ।
संगवारी हो ये कहानी (chhattisgarhi kahani)से आपमन हा का सीखे हो अउ ये कहानी (short lok katha in hindi) हा कैसे लगिस कमेंट कर के जरूर बताव ।
संगवारी हो ये कहानी(छत्तीसगढ़ी कहानी किस्सा) ला आपमन अपन दोस्त करा । परिवार में , रिस्तेदार करा , अउ whats App group , facebook group में शेयर कर दीजिये ।
संगवारी हो आपमन के एक शेयर हा , लाइक हा , अउ कमेंट हा हम ला अच्छा चाहा कहानी (chhattisgarhi kahani) लिखे के प्रेणा देथे अउ हमला आपके लिए बढ़िया से बढ़िया कहानी (hindi lok katha) लिखे बर motivate करथे ता ।
संगवारी हो ये कहानी Cg Kahani ला अपन दोस्त के पास में शेयर करो , कमेंट करो , अउ लाइक जरूर कर दिहा
9 . भोले बाबा अउ अज्ञानी चोर(Cg Kahani)
नौवा कहानी chhattisgarhi kahani – भगवान संकर जेला हमन है बाद प्यार से भोले नाथ कथन अब कबर की ओहा अब्बड़ के भोला भला भगवान हरे अउ भोलेनाथ है तुरते प्रसन्न घलो हो जाथे । एकरे सेती ले संकर जी के नाम परगे भोले नाथ । आप सबो मन ला असुर भस्मा सुर के कहानी chhattisgarhi kahani तो याद होही या कहारों मुहु ले तो सुने घलोक होहु .
जमा खुदे भगवान भोलेनाथ हा ओला वरदान दे रिहिस ते हा जेकर मुड़ी मा हाथ ला राखबे ओहा भसम हो जाहि । अंत मा अउ का भष्मा सुर हा तो संकर ला ही भसम करे के कोशिश करते तेमा सबकर के रक्षा करे बार भगवान बिस्नु हा सुंदरी के रूप ला धारण कर के भस्मा शुर के हाथ में अपनेच मुड़ी ला रखवा के भस्म करा देथे ।
ता भस्मासुर के कहानी के सामान ही भगवान भोले शंकर के ये सुन्दर कहानी ला अउ लेके आये हो आप मन के पास में ता चली ये कहानी के मज़ा लिहा ।
संगी हो आज के कहानी हा एक जहाँ ऐसे मनखे के बारे में हरे जेह हा रथे तो चोर फेर ओहा ऐसे गलती कर लेते जेमे भोलेनाथ हा ओला श्राप दे के जगह वरदान दे देथे ।
ता चलो कहानी ला पढथन
महाकाल के मदिर जेला उज्जैन भी कथन उन्हे रहे एक जहां चोर । ये चोर हा बढ़ गरीब अउ बढ़ दरिद्र राहय ।
जब भी ओला मौका मिले ता छोटे मोठे चोरी करे अउ अपन चोरी करके पेट ला भरे । वो चोर के न आगू कोई रिहिस न ओकर पाछू मा कोई नई रिहिस । राहय ता घर में अकेला । अउ ओला कोन्हो काम कौड़ी हा घलो नई सुहाय । तेखरे पाय के ओहा चोरी के धधा ला उठाये राहय ।
एक घाव चोरी करे के नौका नई मिलिश अउ ओहा भूखा मरे बर बजबूर होंगे । अब भूख के कारन ओहा यती ोटि किंजरे के चालू कर दिस काबर की ओला अपन पेट के भूख ला शांत करना रिहिस हे ।
ओहा भूख में एक ठन भोले नाथ के मंदिर ले नाहकथे ता वो हा देखते की मदिर के भीतरी में बड़े जान घंटा हा झूलत हे .
चोर हा घंटा ला देख के मने मन में सोचे लागथे की ये घंटा हा मोला मिल जातिस ता ओला बेच के मोर चार पांच दिन के मोर खाये के चारा हो जाहि .
फेर अभी रथे मंझनिया के बेरा . अउ अतीक समय तो मंदिर मा रथे बढ़ भीड़ .
चोर हा यही सोच के ठान लेते की ये घंटा ला महा रात के चोरहु .
अब बहा पहाथे बिहनिया ले , मंझनिया अउ मंझिया ले साँझा अउ संझा ले रात हो जाथे ।
अउ रात कुन चोर हा भोलेनाथ के मंदिर में पहुंच जथे । मंदिर मा बढ़ अंधियार , अउ कोन्हो नई दिखे ओला । घंटी हा घलो अंधियार में दिखत नई हे ।
अब चोरी करे बर अउ घंटी ला देखे बर चोर हा अपन खीसा ले दू ठान पथरा ला निकल के रगड़थे । अउ जोन पथरा ले चिंगारी निकलते ओकर ले अपन पहिरे कुरथा ला निकाल के बार देथे ।
जैसे ही गुरथा में आग लागथे तइसनेच मंदिर में बढ़ उजाला हो जथे , चोरो ढहान के अंधियारी हा भगा जथे ।
शिवपुराण के अनुसार सुनसान शिवमंदिर में रातकुन के पूजा के विशेष फल मिलथे । अउ डीप दान के तो बाद महत्व होते ।
ऐसे में ही वो चोर हा अनजाने में ही अपन कुरथा ला बार के भोले संकर के मंदिर में दीप दान कर देथे ।
अब कुरथा के उजाला में वो मंदिर के घंटा ला अमरे के प्रयास करते फेर घंटा हा तो थोरकन उच्च मा ओरमे में । ता चोर हा नई आमराय ता ओहा शिवलिंग के ऊपर में चघ जथे । जैसे ही ओहा शिवलिंग में चघथे वैसे ही ओकर हाथ हा घंटा में पहुंच जथे ।
चोर ला अटका भी नई समझ हे की ओहा न भगवान ला समझे न ही शिवलिंग ला समझे , अउ न ही ओकर पूजा अर्चना करे ।
मदिर के नजारा हा कुछ ऐसे हे की शिवलिंग में चघे हे चोर जेकर एक ठन हाथ में जलत कुरता हे अउ दूसर हाथ हा तागय हे गति ला पकडे हे ।
अब हिमालय पहाड़ में ये सब होय के बाद भगवान के ध्यान में विघन पड़थे । मा पारवती हा बोले करा तीर मा बैठे हे । बोले बाबा के ध्यान हा टूटते अउ माता पारवती ल कथे घोर आश्चर्य देखत है पारवती अभी तक तो मेहा देखे रेहेव की मनखे मन हा मोर ऊपर में जल चघाथे , बेल पान चघाथे , दूध चघाथे । फेर ये हा ऐसे कौन भक्त हरे जो खुदे ला मोर ऊपर चढ़ा दिस ।
पार्वती मैया हा सुन के अकचका जथे ।
भोले बाबा हा ये देख के तुरते मंदिर मा प्रकट हो जथे ।
चोर हा भोले बाबा ला देख के बाद घबरा जथे अउ भगवान ला देख के मंदिर के घंटा ला छोड़ के , कपडा के आगि ला छोड़ के डर के मारे जोर से भाग जथे ।
फेर भगवान ले कोन्हो व्यक्ति आजतक भागपाय हे का भोले बाबा हा ओला रोकते अउ ओकर ज्ञानता ला देख के ओला ऐसे वरदान दे देथे की ओ चोर के अंतस में ज्ञान के उजाला अउ भक्ति आ जथे ।
ज्ञान आय के बाद में वो चोर हा जोर से भगवान भोलेनाथ के चरण में गिर जथे अउ अपन चोरी के क्षमा याचना करे ला लगथे ।
फेर बोले बाबा हा तो ओला पहली ले ही माफ़ कर दे रथे ।
आगे जा के यही चोर हा अतीक जड़ साधु महात्मा बन जथे जोन हा पूरा अवंतिका पूरी मा शिवमहापुराण के कथा ला लोगन ला बताथे अउ अंत में मोक्ष ला भगवान के नाम ले प्राप्त करते ।
संगवारी हो ये कहानी (chhattisgarhi kahani)से आपमन हा का सीखे हो अउ ये कहानी (short lok katha in hindi) हा कैसे लगिस कमेंट कर के जरूर बताव ।
संगवारी हो ये कहानी(छत्तीसगढ़ी कहानी किस्सा) ला आपमन अपन दोस्त करा । परिवार में , रिस्तेदार करा , अउ whats App group , facebook group में शेयर कर दीजिये ।
संगवारी हो आपमन के एक शेयर हा , लाइक हा , अउ कमेंट हा हम ला अच्छा चाहा कहानी (chhattisgarhi kahani) लिखे के प्रेणा देथे अउ हमला आपके लिए बढ़िया से बढ़िया कहानी (hindi lok katha) लिखे बर motivate करथे ता ।
संगवारी हो ये कहानी Cg Kahani ला अपन दोस्त के पास में शेयर करो , कमेंट करो , अउ लाइक जरूर कर दिहा
10 . सच्चा प्यार(Cg Kahani)
दसवा कहानी chhattisgarhi kahani – चंदा अउ इमला दोनों सहेली मन माँ अब्बड़ के दोस्ती रथे । अउ दोनों सहेली हा कुछु न कुछु नया करे । अउ हमेशा दुनो झन मन हा मिलबैत के कोन्हो भी चीज करे अउ खाये पिए के चीज ला घलो बाट के काय । अभी दुनो झन मन हा कालेज के पढ़ाई करात रथे ।
एक घाव के बात हरे दोनों सहेली हा कालेज ले आत रथे ता ओ मन ला एक झन टोकरा बाबा हा दिखाई देते ।
बाबा के उम्र हा बढ़ हो जा रथे । ओ बाबा ला देख के दोनों सहेली मन हा गुंथे कोरर तीर में जेक ओखर हाल चल ला पूछ लेथन कहिके दोनों संगवारी मन हा कथे ।
वही गुण के दोनों झन सहेली मन हा डोकरा बाबा करा जा के बैठ जाथे ।
चंदा हा कथे बने बने हस नई बाबा एमा डोकरा हा कथे हाव बेटी में हा तो बने हो तुमन हा बताओ ।
चंदा हा कथे हमु मन हा बने बने हाँ बबा ।
थोर देर तक ओकर मन के गोठबात हा चलत रथे तभी ओकर दूसर सहेली हा पूछ परथे की बबा सच्चा प्यार सबो ला नई मिले ।
एमा आपमन का कथो – ओकर सहेली के बात ला सुन के बबा हा मुस्कुरा देते ।
अउ मुस्कुरा के कथे – बेटी तुमला कभू प्यार होय हे ।
येमा ओकर सहेली हा कथे – अब तक तो नई होय हे बबा ।
अब बबा हा दूनो झन के परीक्षा ले के सोचते अउ कथे – एमे तीर मा एक ठन फूल के बगीचा हे । उन्हे जाओ अउ जोन फूल भी तुमन ला सुन्दर लागहि ओ फूल ला थोड़ के ले आओ ।
अब दुनो सहेली बबा के बात ला मान के ओ फूल के बगीचा मा चल देते ।
अब वो मन हा बगीचा मा का देखथे । वो मन दोनों सहेली हा देखथे के की बगीचा में एक ले बढ़ के एक फूल खिले हे । दोनों सहेली हा घंटा भर ले ओ बगीचा में सुग्घर फूल ला खोजथे ।
फेर दोनों ला आदिक सुघर फूल के बिच में कुछु समझ में नई आये के कते ला तोड़न की कते ला सबब्बो फूल हा सुन्दर रहए ।
1+ छत्तीसगढ़ी लोक कथा || chhattisgarhi lok katha
Top 5+समय की कीमत कहानी Samay Ka Sadupyog Kahani
9+सफल बनाने Motivational Story For Students In Hindi


text:
‘बाहर से आने वाले व्यक्तियों का प्रवेश निषेध है’ - सियादेही गांव के मुहटा मं बांस ला बांध के करेगे बाड़ाबंदी मं टगाय पुट्ठा तख्ती मन मं लिखाय रहिस. ये समाचार लिखैय्या जब धमतरी जिला के नगरी ब्लाक के ये गाँव मं पहुंचिस त येकरे पास मं बइठे गाँव के कुछु लोगन मन बात करे बर आइन–फेर दुरिहा ला बनाके.
“हम सब गांववाला मन एकराय होके अपन आप ला जानलेवा कोरोना वायरस ले बचाय बर बाड़ाबंदी करे के फइसला लेवे हन”, ये कहना रहिस भरत ध्रुव के जेन ह परोस के कांकेर जिला के एक ठन सरकारी कालेज मं पढ़ाथे. सियादेही, रजधानी रइपुर ले 26 कोस (क़रीब 80 किलोमीटर) दुरिहा हे, गोंड आदिवासी मन के ये गाँव मं 900 झिन रहिथें.
ये गाँव के छोटे किसान अउ मजूर राजेश कुमार नेताम कहिथे, “हम मन सामाजिक दुरी बना के रखे ला चाहत हन. हमन नइ चाहत हन के ये लॉकडाउन मं कोनो बाहिर रहनेवाला हमर गाँव मं आय, अऊ ना ही हमन खुदेच बहिर जाके कायदा ला टोरन. एकरे सेती ये बाड़ाबंदी करे गे हे.”
“हमन कोनो किसिम के बीमारी ले बांचे के खातिर इहाँ अवैय्या जम्मो झिन मन ला रोकत हवन. हमन वो मन ला अपन गाँव लहुंट जाय के बिनती करथन”, ये कहना आय सज्जिराम मंडावी के, जेन हा बनी-भूति करके अपन घर चलाथे. वो ह कहिथे, “हमर गाँव के कुछु लइका मन कौशल विकास योजना खातिर महाराष्ट्र चले गे रहीन, तेन मन होरी ले पहिले लहुंट के आ गे रहीन. वो मन के जानकारी स्वास्थ्य विभाग के अफसर मन ले लीन हें.”
बाहिर रह के काम-बूता करइय्या सियादेही के बाशिंदा मन जब अपन गाँव आहीं त ओ मन के का होही? का ओ मन ला गाँव भीतर जाय ला देहु? “हव”, पंचायत अधिकारी, मनोज मेशराम कहिथे, “फेर वो मन ला सरकार के कायदा-कानून के मुताबिक कोरोंनटाइन मं रहे ला परही.”
वइसे, देस भर मं, सरकार मन डहर ले बनाय गे कोरोंनटाइन नियम मन के व्याख्या करे मं, राज, जिला प्रशासन, अउ छोटे अफसर मन के बिच मं मतभेद अऊ भरम हे.
सियादेही के लोगन मन ला कोरोना वायरस के ख़तरा के जानकारी कहां से मिलीस? मेशराम कहिथे, “टीवी, अख़बार ले पहिली जानकारी मिलिस फेर बाद मं सरकार डहर ले घलो जानकारी मिलिस. वो हा कहिथे, “अगर हम अपन आप ला बचाबो त हमर परिवार अऊ हमर गाँव घलो सुरक्षित रहहि.”
वो हा कहिथे, “वइसने ओकर आमदनी के नुकसान होवत हे, फेर एकर ले पहिली ये कोरोना वायरस ले बाहंचे ला जरुरी आय, ये हा बड़े बात आय. ओकर बाद त हम पइसा कमा लेबो.”
वो मन केंद्र सरकार डहर ले घोषणा करे गे पैकेज के बारे मं सुने हंवय. फेर दू-तिन मइनखे मन एक साथ कहिथें, “हमन (एकर बारे मं) तब तक ले कुछु नइ कह सकन जब तक ले हमला वो पैकेज हा नइ मिल जाय.”
एक झिन गांववाला बिजली के तार ला बांधे बर तिर के रुख मं चढ़े रहिस,ते हा हमन ला कहिथे, “ये जगह अंजोर रहे तेकरे सेती करे जात हे, काबर के हम मन रतिहा के 9 बजे तक ले इहाँ निगरानी करत रथन.”
हमला अइसने बाड़ाबंदी लसुनवही गाँव मं देख ला मिलिस. इहाँ 500 के आसपास लोग मन रथें अऊ सियादेही ले एक कोस घला नइ ये. ये घलो गोंड आदिवासी गाँव आय. इहाँ करे गे बाड़ाबंदी मं लगे पोस्टर मं लिखाय रहिस - ‘धारा 144 लागू है – 21 दिनों तक प्रवेश निषेध है’. दूसर पोस्टर मं अतेकेच लिखाय रहिस: ‘बाहरी व्यक्तियों का प्रवेश निषेध है’.
इहाँ रहैय्या के खेत मजूर घासीराम ध्रुव कहिथे, “हमन मन बाहिर ले अवइय्या मनखे मन ला छेंकत हवन खासकर के शहर ले अवइय्या मन ला, काबर ये मन दुसर देस मं जाथेंव अउ ओकरे मन सेती ये वायरस ह बगरत हावय.”
जम्मो बस्तर मं कतको जगा अइसने बाड़ाबंदी देखे ल मिलत हे.
फेर खड़दह मं जेन ह कि धमतरी-नगरी के रद्दा मं के एक ठीन गाँव आय वो मं कोनो बाड़ाबंदी देखे ला नई मिलिस. हमन मन के इहाँ के एक मितानिन मेहतरिन कोर्रम ले भेंट होईस. (जेन ह दुसर जगा मं आसा के नांव ले जाने-मने पहिचाने जाथे) वो ह अनुपमा बाई नांव के माईलोगन के घर ले तुरते–तुरते लहुंट के आय रहिस. मेहतरिन ह अनुप ला दवाई दे के आय रहिस.
वो हा कहिथे, “हमन ला कोरोना वायरस के बारे मं जानकारी दे गे हे.मंय खुदे घरो घर जाके लोग मन ला सामाजिक दुरी बनाके रखे के बिनती करे हंव. अऊ ओ मन ला घेरी-बेरी हाथ धोय ला घलो कहे हंव.का ओ मन ला एकर जानकारी कोनो बइठका करके दे गिस? के सवाल मं कहिथे, “नई. अगर हम मन कोनो गुड़ी-बइठका करबो त लोगन मन एक–दुसर के तिर आके बइठहीं...हमर नान अकन गाँव आय,सिरिफ 31घर रहिथें.एकरे सेती मंय ह घरे-घर जाके ये बात ला बताएंव.”
वो अऊ ओकर संगी सामाजिक दुरी ला ले के चौकन्ना रथें. वो हा कहिथे, “एक घाओ के बात हे, कुम्हड़ गांव के अशोक मर्कम के घर मं नहावन रहिस, मंय बनरौड़, कुम्हड़ और मर्दापोटी की मितानिन के संग उहाँ गंय अऊ घर के मन ला अऊ नाता-रिश्ता के लोग मन ला एक-दुसर ले दुरी बनके रहे ला कहेंव.हम सब मन पूरा दिन ठाड़े रहेन जब तक ले वो हा नई सिरोईस.”
अऊ ये बखत वो हा का करथे? जवाब मं कहिथे, “हमन दुपट्टा या फेर फरिया ले मुंह ला तोप लेथन अऊ हाथ ला साबुन धन डेटॉल ले धोथन.”
फेर ओमन ये ला नई बताइन के ओ मन करा मास्क हावे धन नइ.
मितानिन धन आशा कार्यकर्ता मन गाँव मन मं स्वास्थ्य सेवा प्रणाली के पहिली धारी के आगू आके लड़इय्या आंय.अइसने गाँव जेन मन मं डाक्टर धन कोनो इलाज करनेवाला मुस्किल ले दिखते तिहां ये मन अऊ मायने रखथें. ओ मन करा निजी सुरक्षा किट नई होना ओ मन ला अउ खतरा मं डाल देथे.
फेरमेहतरिन कोर्रम ला डर नई लागय, “अगर मंय हा डेरा गेंव त काम कोन करही? अगर कोनो बीमार होगे त मोला जाय ला परही.”
अनुवाद: निर्मल कुमार साहू


text:
बनिहार मन ह ओन्हारी के मिंजई अउ बैसाख के महिना म खातू पलावयं तभो बासी खा के थिराये के जगह नइ रहिस हे। पत्थरा गाँव अइसने जादा जपत फे र पानी के साधन नहीं, कुआँ म पानी नइ निकलय। वइसने समय म दूर के सोच के ठाकुर बबा ह घुरुवा तीर दू ठक अमली के रुख लगा दीस। ओ रुख ह जइसे जइसे बाढ़त जात गीस, ओखर छाँव म मनखे जुरते गीन। गाँव म बर बिहाव होतीस त इही रुख तरी बइला गाड़ी ढिलाय राहय। अमली के ओ रुख ह गाँव के पहिचान होगे।। दिनोदिन गरमी ह सुरसा के मुँह असन बाढ़ते जात हावय। गरमी ल बिजरावत ये अमली के रुख के डारा कांधा बाढ़त जात हावय। जतका धान बाढ़य उही अनुपात म वोखर छइहां ह घलो बाढ़त हावय।
इही अमली के छाँव ह मोंगरा के आसरा आय। ओखर तीन झन लइका मन भरे मंझनियाँ म इहें खेलत रहिथे। मोंगरा ह अपन घुरुवा के खातू ल गाड़ा म खन खन के भरथे अउ लइका मन संग थोरिक गोठिया के गाड़ा ल अपन खेत म लेग के खातू ल उलदथे। मोंगरा के घर वाला ह तीन बछर होगे अब नइये। ससूर ह बिमार रहिथे सास ह साग भाजी तोड़े बेचे म भिड़े रहिथे। गाय भइस रखे हावंय, दूध दही घलो बेचत रहिथें। सास ह घर ल सम्हालथें। मोंगरा अपन खेत के जतन म लगे रहिथे।
मोंगरा ह सुरता करथे जब ओखर घर वाला मंगल रहिस हे त मोंगरा ल संग म लेगय अउ खातू ल गाड़ा म भरे के बाद अमली के छाँव म बइठार के गोठियाय। मोंगरा घलों रेंगत खेत चल दय त भोंमरा म तीपे पथरा म गोड़ ल मढ़ा नइ सकय। मंगल ह अपन पीये के पानी ल मोंगरा के गोड़ म छिंचय। मोंगरा ह अपन बड़े बेटी ल पेट म रहिस हे त मंगल ह ओला अपन गाड़ा म बइठारे राहय, खातू ल कोड़ दय अउ अमली के रुख के नीचे म बइठार देवय। ये अमली छाँव ह दउड़त पाँव ल अराम देय के काम करथे। तीन पीढ़ी होगे, ये छाँव म कई झन के पांव के छाप बने हावय। आज मोंगरा के लइका मन इहां खेतल हवय। आज के भोमरा ह सही नई जाय। पेड़ लगाय के सुध कोनो ल नइये। एक बेर मोंगरा ह मंगल ल कहिथे चल न हमूमन कोनो मेर अइसने रुख लगा देथन। सरकार ह पांच ठक पउधा फोकट म देथे। पेड़ के रक्छा बर जाली घलोक देही। अवइया साल म मंगलू ह लू के चारा बनगे।
अमली के छईहाँ म बइठे मोंगरा ह मन म ठान लेथे के काय होगे मंगलू नइये। ओखरे सोचे बात मैं पूरा करहूँ। ये भोमरा ह मोला कतको तिपोवय फेर मैं ह पांच ठक पेड़ लगाहूं अउ ओकर जतन घलौ करहूं। घुरवा तीर म बर पीपर अउ जामुन के पेड़ मिल जथे। संझौती बेरा म अपन तीनों लइका ल धर के पउधा ल संग में ले के गाँव ले बाहिर निकल जथे। एक पेड़ स्कूल तीर लगाथे जामुन के, ओखर बाद बर, पीपर अउ बर के पेड़ लगा के हंऊला के पानी ल डार देथे। कुदाल अउ एक हऊंला पानी संग म धर के लेगे रहिस हे। ओकर लइका मन खुश हो जथे। बेटी ह कहिथे - दाई, रसायनिक बबा के लगाये रुख असन हमरो लगाय रुख ह छाया दिही न ?
- हां बेटी ओखर ले जादा दिही।
- हमन तीन झन मिलके लगावत हन न त तीन गुना छईहाँ दिही।
- दाई अब भोमरा म गोड़ ह जरही का ओ।
मोंगरा ह बेटी ल अपन छाती म चिपका लेथे अउ कहिथे - नहीं बेटी, अब भोमरा ह हमर ताकत ल देख के डर्राही।
- हमन भोमरा संग लड़बो।
- नहीं, हाथ गोड़ ले नई लड़न फेर यहू एक लड़ई आय पर्यावरन ल बचाय बर लड़बो। सब पेड़ ल काटत हांवय त गर्मी ह दुनिया म बाढ़त हावय। पेड़ ल लगा के ये गर्मी ल कम करबो। गर्मी कमती परही त भोंमरा घलो कमती होही।
- हां दाई, चल महूँ लड़हू, भाई घलो लड़ही, ये भोमरा ल भगाय बर हम सब लड़बो। पर्यावरन ल बचाय बर हम सब लड़बो।
भोमरा ल लगथे के मंगल ह ओखर हाथ ल धर के रेंगत हावय। ओखर लड़ई म संग देवत हावय।
- पता - प्लाट नं. - 69, सुमन, सेक्टर - 1, गीतांजली नगर, रायपुर ( छ.ग.)